Ayuntamiento de Ondarroa - Bidali zure elkartasuna Saharara!\nBidali zure elkartasuna Saharara!\nSaharara bidaltzeko jatekoa batuko da hurrengo bi asteetan herriko denda eta ikastetxeetan. Urtarrilaren 25era arte egongo da elkartasuna adierazteko aukera. Gero, jateko hori Saharako kanpamenduetara bidaliko da, Ondarroako Udalaren eta Sahela elkartearen bidez. Erakutsi zeure elkartasuna Saharako errefuxatuei!\nSaharar herria, okupatutako nazioa\nSaharako Errepublika Demokratiko Arabiarra estaturik gabeko nazioa da. 1975. urterarte Espainiaren menpeko “probintzia” izatetik, Maroko eta Mauritaniaren menpeko izatera igaro zen. Bukatu gabeko deskolonizazio prozesu baten ondorioz, Espainia Saharatik irten zen eta Marokok eta Mauritaniak lurralde horiek okupatzea ahalbidetu zuen, hiruren artean berbatutako “Madrileko Akordioen”\nostean. Espainiar armadak Sahara utzi eta berehala, Sahararen indenpendentzia aldarrikatu zuten sahararrek, Maroko eta Mauritaniarekin urte luzeetan luzatu den gerrari hasiera ematearekin batera. Testuinguru horretan Marokok saharar lurraldeak okupatu eta bertako\nbiztanleriaren exodoa bultzatu zuen “Martxa Berdea” legez ezagutua izan zenarekin. Orain saharar errefuxiatuen kokagune nagusia den Tindouferuntz (Aljeria) joan ziren.\nOrdutik, Saharar herriak bizi duen egoeraren erantzule nagusienetarikoa da espainiar estatua. 1979an, Polisario Frontearekin mantendutako gerraren ondorioz, Mauritania saharar lurraldeetatik bota zuten.\nHalandabe, egoera hau saharar lurralde osoa okupatzeko baliatu zuen Marokok, eta hura bitan banatuko zuen 2700km.tako harresiaren eraikuntza hasi zuen. 1985ean Nazio Batuek gatazkaren konponbiderako muina Saharar herriari dagokion autodeterminazio eskubidean\ndagoela aitortu zuten. Hala, 1987an, Maroko eta Polisario Frontearekin adostutako “Bake Plana” aurkeztu zuen, eta ondorioz 1990ean Saharan erreferenduma burutzeko planak eta data ezartzen zituen. Erreferenduma 1992an burutzearen truke Polisario\nFronteak su etena iragarri eta gerrari amaiera eman zion. Hala ere, Maroko, nazioarteko hainbat\ne s t a t u r e n konplizitateaz, oraindik burutu ez den erreferenduma behin eta berriz a t z e r a t z e k o hamaika aitzakiz baliatzen da.


Euskararekin Bat! - AYALDE\nDec 14, 2021 | Proyectos\nAbenduaren 3an, Ayaldeko Lehen Hezkuntzako ikasleok Euskararen eguna ospatu zuten. Euskara erabiltzeaz gain, primeran pasatzea izan zen gure helburua eta horretarako hainbat ekintza egin genituen. Ziklo bakoitzak bere jarduera berezia izan zuen, adibidez, lehen hezkuntzako haurrek beste ikasleen aurrean abestu eta dantzatu zuten.\n1.eta 2. mailakoentzat Tor Magoa etorri zen, bere magiarekin haur guztiak harrituta utziz.\n3.eta 4. mailakoentzat, urtero bezala, Peio Añorga ipuin kontalari eta idazle ospetsua etorri zitzaien. Lola ipuina kontatu zien eta dantza egiteko aukera ere izan zuten.\nBukatzeko, 5. eta 6. mailakoentzat, Iñigo Martinez Atlhetikeko jokalaria etorri zen. Berarekin hitz egin ondoren, kamisetak sinatu zizkigun. Zoragarria izan zen Iñigo Ayalden egotea eta berarekin hitz egin ahal izatea. Jokalari bikaina izateaz gain, pertsona ezin hobea ere badela jakin genuen.\nIkus dezakezuenez, Euskararen Eguna oso egun berezia izan zen Ayalden.\nGuk eukaraz eta zuk?


ZeptoMail – WordPress plugina | WordPress.org Euskara\nGaurav Tiwari 2022(e)ko otsailaren 17(a)\n“ZeptoMail” software librea da. Ondoko pertsonek egin dizkiote ekarpenak plugin honi.\nZeptoMail 1 eskualde-ezarpenera itzuli da. Eskerrik asko itzultzaileei beraien ekarpenengatik.\nItzul zaitez ZeptoMail zure hizkuntzara.


Los Miñones de Álava – GERRARTEA (1840-1872)\nGERRARTEA (1840-1872)Jose Luis Ochoa2015-04-24T10:10:07+00:00\nEgia bada ere 1839ko irailerako gerra amaitua zela Penintsularen iparraldean, Arabako foru poliziak, 1840az geroztik berriro Arabako Miñoien Gorputza deituak, jardunean jarraitu zuen segurtasun publikoaren ahultasun handiagatik.\nDiputazioak tirabirak izan zituen agintari militarrekin eta Gobernuarekin, ez baitzen miñoien kontrola besteren esku prest ageri. Bere jarreraren alde, Arabako Diputazioak argudiatzen zuen miñoiek herritarrekin zeukaten lotura estua eta Gorputza probintziaren kontura finantzatzen zela, foru polizia tresna egokientzat aurkeztuz karlisten altxamenduak aurretik eragozteko eta ordena publikoa zaintzeko. Nahiko irudi idilikoa klase xumeek zutenaren aldean, haien begietan miñoiak ez baitziren ia eraginkorrak, zakarkeriaz zerabilten herri jendea eta oso garesti ateratzen ziren. Aurrerantzean ere miñoiek eskumen handi samarrak gorde zituzten, besteak beste ordena publikoari eustea, gaizkileak atxilotzea, jakinarazpenak helaraztea, presoak eta dirua garraiatzea, eraikin publikoak zaintzea, gidak jartzea Armadaren zerbitzura, ermandadeek zor zituzten kontribuzioak kobratzea, agintariei eskolta zerbitzua ematea, legez kanpoko jokoa, dokumentazioa eta ospakizun publikoak kontrolatzea eta abar. Hala eta guztiz ere, 1845ean Guardia Zibilaren destakamenduak ezartzen hasi zirenetik gorputz hori gero eta eginkizun zabalagoa eskuratuz joan zen delinkuentziaren aurkako borrokan, miñoien rolaren kalterako.\nGerren arteko garaian Miñoien Gorputza behin baino gehiagotan deuseztatu, berrezarri eta murriztu zen, finantzazio zailtasunen ondorioz baina baita Armadaren zein Gobernuaren agintariekin izaten ziren arazoak zirela medio ere.


Artisau azoka baino askoz gehiago - Busturialdeko Hitza : Busturialdeko Hitza\nArtisau azoka baino askoz gehiago\nGiro bikaina izan dute Ibarrangeluko VI. Artisau Azokan. Besteak beste, artisauen lana bertatik bertara ikustaraztegaz batera, argazki zaharren eta moto klasikoen erakusketak ere jarri dituzte.\nArtisau lana erakutsi eta bertoko ekoizleen produktuak ezagutara eman dituzte beste behin, Ibarrangelun. Bi urterik behin egiten dute artisau azoka, eta oraingo honetan ere eguraldi bezain giro ederra izan dute.\nArtisautza eta bertoko ekoizleen produktuez bete zuten Eleizaldeko aparkalekua, zapatuan. Ehoziri lanetan zein zeramika eta artilea lantzen aritu ziren artisauak, eta umeentzat, esaterako, zeramika tailerra ere izan zuten. Hala, artisau produktuak erosteko aukeraz gain, eztia, atuna, txakolina, gazta, patea, ogia, sendagai natural, bitxiak, eskuz egindako arropak, loreak, baratzeko produktuak eta abarrak jarri zituzten postuetan.\nOtzara zozketaren irabazlea. Argazkia: Marian Olano.\nBaina, ohiko azokak baino askoz gehiago da Ibarrangelukoa. Izan ere, zenbait erakusketa jartzen dituzte azoka gunean, eta aurten, argazki zaharrak eta askotariko motorrak jarri dituzte. Batetik, 1920. urtearen aurretik jaiotako andren argazkiak bildu zituen Amumak erakusketak. Bestetik, moto klasikoak eta gaur egungoek bat egin zuten. Esaterako, Alex Olaeta pilotu gaztea egon zen bertan. Halaber, animaliek ere beraien lekua izaten dute azokan, eta beste behin, uso mezularien erakustaldia eta umeentzat zaldian ibilalditxoak egin zituzten.\nBestalde, otzara bat zozkatzen dute eta oraingoan Olatz Aberasturik eroan du otzara (00366). Aurten, gainera, ekitaldi berezia egin dute: karretila lasterketa. 10 bikotek parte hartu zuten, eta lehen aldia izateko oso ondo irten zela azpimarratu dute.


Bizkaibusek zerbitzu berria emango du Ondarroan - Lea-Artibai eta Mutrikuko Hitza : Lea-Artibai eta Mutrikuko Hitza\nBizkaibusek zerbitzu berria emango du Ondarroan\nBizkaibusek jakitera eman duenez, apirilaren 15etik aurrera garajera bidean doan 20:30eko autobusa Kamiñazpin ere geldituko da, “udalerri barruko mugikortasuna errazteko”. Bizkaibuseko iturriek agertu dutenez, zerbitzua egunero emango dute, astelehenetik domekara.\nLinea zerbitzu berria, hain zuzen ere, Ondarroako Udalak egindako eskariari erantzuna emanaz ipiniko dute martxan. Udalak, beste eskari batzuen artean, A3916 (Ondarroa-Ermua-Bilbo) lineako autobusaren 20:30eko azken irteeran geldiadi bat gehitzeko aukera eskatu zuen. Izan ere, autobusak lineako azken geldiadia portuan egin ostean garajera abiatzen ziren zuzenean.


Noelia arroka fitxa teknikoa\nIkaslan 12 by Ikaslan Bizkaia 449 views\nWikispaces aurkezpena euskaraz by Maite Goñi 7675 views\nGimnasia artistica by Nadia Tormo Cardenas 1554 views\nF:\_gimnasia ritmica\_gimnasia rítmic... by guest5e7d14 3146 views\nNire lehen koadernoa euskaraz atze... by Andoni Valle Rico 3794 views\nmonografia de gimnasia by Jose Valladolid C... 22201 views\n1. ARROKA MOTA: Osaera ezberdineko hidrokarburuen nahasketa likidoa da. EZAUGARRIAK: Materia naturala da, beltza edo marroi iluna nahiz eta osaeraren arabera, itxura desberdina hartzen duen. ERABILERAK : Energia emateko duen gaitasun handiarengatik erraz garraiatzeagatik eta bere ugaritasun erlatiboarengatik, 1950eko hamarkadatik aurrera munduko energia-iturririk garrantzitsuena bilakatu da. Gainera, hainbat produktu kimikoren (disolbatzaile, ongarri, plastiko edota pestiziden) lehengaia ere bada petrolioa.\nWikispaces aurkezpena euskaraz\nNadia Tormo Cardenas\nF:\_gimnasia ritmica\_gimnasia rítmica power point\nmonografia de gimnasia\nJose Valladolid Capuñay


Espainian zientifikoak ez du ospe sozial handirik. Zuri, adibidez, hedabideek eskaintzen dizuten arreta, hein handi batean, egin dituzun lan zientifikoengatik baino areago emakume izatearren eskaintzen dizutela onartua duzu. Nola definituko zenuke zeure burua?\nPertsona soila naiz, langile porrokatua, eta gauzak ongi egitea gustatzen zaizkit. Hiru ezaugarri horiek, ene senarraren erabateko sostenguak eta hastapenetan Severo Ochoak irakatsitako hark osotasuna moldatzen dute: horiei heldu eta, kosta ahala kosta, garatu ahal izan dut ene karrera.\nZientziak etorkizun hobea iragartzea topikoa dugu dagoeneko. Egun, itxaropen horrek nolako euskailuak ditu?\nOrain bertan, giza genoma aurkitu izanaren ondorioz, genetikarekin loturiko gaixotasunen sorburua, zergatiak zehazteko aukera handiak ditugu. Medikuntza zientziaren etapa berria bizi dugu orain: mende honetako aurrerakuntza askoren ardatza gizakia genetikoki aztertzea eta ezagutza horiek gaixotasunekin erlazionatzea izango da: horri esker, gaitz bakoitzari nolako tratamendu prebentibo eta sendatzailea aplikatu behar zaion jakingo dugu.\nIngeniaritza genetikoaz aritzeak errespetu handia sortarazten du. Etika eta Filosofia Politikoko katedradun den Adela Cortina doktoreak aldizkari honetan bertan aldarrikatzen zuenez, etikak zientziaren garapen-prozedura osoan egon behar zuen presente, ez bakarrik azken emaitzan. Mugaz beste aldetik zarela, zer deritzozu horri?\nEtikaren arerio izan daitezkeen ikerlan batzuei ekitean, zientzialaria bera da legearen babesaren eta berme moralen bila doana. Duela hogeita hamar bat urte, ingeniaritza genetikoaren sorreran, politikoak, biologoak, juristak eta etikaren aztertzaileak bildu ziren zientzialariek antolatutako forora, xede zehatz batekin: nolako ikerlanei ekin zekiekeen eta saiakuntzak zein baldintzatan egin zitezkeen mugatuko zituzten neurriak hartzea. Urteak joan urteak etorri, neurri haietako batzuk gehiegizkoak zirela frogatu denez, malgutu egin izan dira. Nolanahi ere, erakundeak eta legeak baino azkarrago doa zientzia eta, sentiberatasun morala ez urratzea kezka izan behar duela ukatu gabe, beste alderdiari (lege eta etika munduari) ahalegin dezan eskatu behar zaio, atzean geratu nahi ez badu. Kontua da gizateria osoarentzat onuragarriak diren aurrerakuntzak ez mantsotzea, ez geldiaraztea.\nDenon ahotan dabilen beste polemika bat: elikagai transgenikoak.\nBerriro ere gizartearen (eta, bereziki, gizarteari informazioa ematen diotenen) ezjakintasuna nabarmen ageri da. Landare transgenikoa landare arrunta da baina, erantsi zaion gene bati esker, baldintza aldrebesetan edo berez kontrako duen ingurunean bizirik irauteko gauza da. Ezbairik gabe, hobekuntza horiek egitearren transgenikoa mesedegarri eta on da, onuradun zuzena gizateria baita. Lurrean dagoen lurzoru osotik nekazaritzarako baliagarria parte bat baizik ez da; landare transgenikoei esker parte hori zabaldu egiten da eta lur gazi edo antzuak emankor bihur ditzakegu, milioika lagunentzako elikagaiak ekoizteko, azken finean. Gogora dezagun landareen hobekuntza genetikoa menderik mende praktikatu izan dugula. Aldea zein da? Lehen, landare bat eraldatzeko urte asko behar ziren eta orain, aldiz, egun batzuk baino ez.\nEztabaida horren haritik, ikerkuntza eta merkatua bereizteko premia (larria, askoren iritziz) sortu da. Emaitza zientifiko jakin bat noiz da gizateriaren ondar, noiz da ikerkuntza babestu duen edo patentea eskuratu duen enpresaren produktu komertziala?\nEman dezagun adibide ezaguna. Giza genomaren ikerkuntzan kontsortzio publiko ezagun batek sekuentzia zehaztu zuen. Helburu horrexen bila zebilen konpainia pribatua baino lehenago iritsi zen helmugara. Ene iritziz, ikerkuntzaren emaitza gizakiaren ondare zen bete-betean, printzipio etikoetatik eta ikuspegi zientifikotik, kontua baitzen lehenagotik ere bazegoen zerbait, jaberik ez zuen zerbait, aurkitzea. Patentez pribatiza daitekeena, aldiz, genoma hori ezagutzetik abiatuta, konpainiek lor dezaketen garapena da. Farmazia enpresek denbora eta diru asko-asko inbertitzen dute ikerkuntzan. Zalantza sortzen da, aurrerakada kualitatiboen ordez, desberdintasuna eta desoreka agertzen denean. Hiesaren kontrako botikak ez dira Afrikara heldu eta birus hori hango populazioaren erdia akabatzen ari da. Herrialde industrializatuek egoeraz jabetu eta neurriak hartu beharko lituzkete, funtsezko botikak herrialde txiroetako biztanleria osoak eskuragarri izan ditzan, horien premia gorria baitu.\nEspainiak zientziari ematen dizkion laguntza publikoez deitoreka dabiltza betidanik ikertzaileak; areago, iragan finko eta sendoena ez ezik, etorkizun ederra dutenek ere, herrialde aurreratuago batzuetara emigratzea izan ohi dute irtenbide bakarra. Nolako neurriak hartu beharko lirateke ondasun intelektual eta ekoizpen zientifiko horrek Espainiatik alde egin ez dezan?\nAurrenekoa begi bistakoa da: ikerkuntzan inbertsio handiagoa egin beharra dago. Espainiak horretara bideratzen duen aurrekontuak Europar Batasuneko azken muturreko postuetako bat eskurarazi dio: kontinentean barne produktu gordinaren batez besteko %2 gastatzen da eta Espainiak, ostera, %0,9 eskaintzen dio atal horri. Inbertsio handiagorik ez bada egiten, atzerrira doazen ikertzaileak -doktoretza tesia egitera doazen gazteak, batez ere- nekez itzuliko dira. Diaspora horren arazoa “Ramón y Cajal” kontratuek nolabait arindu duten arren, osaturiko lan-taldeak bakarrik laguntzeko balio dute, independenteen lana kontutan hartu gabe. Izan ere, denetik falta da: bai laborategiak, baita azpiegitura, oro har.\nDena den, urterik urte, adituek geroz eta irmoago uste dute Espainiaren etorkizun ekonomikoa sendoa izango bada I + G (ikerkuntza eta garapena) alorrean inbertsioa dezente handitu beharko dela.\nHaratago noa ni: ikerkuntzarik ez duen herria garapenik gabeko herria da, garapenaren sortarazlea oinarrizko ikerkuntza den neurrian. Helmugak ezin dira aurreikusi, sekula ez dakizu emaitza nondik aterako den baina gauza bat seguru dakigu: agertu egingo dituela. Emaitza horiek, berriz, berez izango dira praktikoak edo, bestela, jakintza zientifikoan sakontzeko balioko dute. Ochoaren burubidea zen aurkitzeko emozioa sentiaraztea, lehenago inor ere izan ez zen ezagutza-mailara iristea. Horrek, berez, erabat betetzen zaitu eta, gainera, ezagutzak aplikatzeko modukoak badira, ondo baino hobeto.\nZein da fago Phi-29 izenekoaz egin dituzun ikerlanen baliagarritasuna?\nBirus horrek, bioteknologian erabiltzen den Bacillus subtilis bakterio ez-patogenoa infektatzen du erabat suntsitu arte, baina bestelako organismoetan arazorik sortarazi gabe. Ene lanean, lehendabizi, birus horren material genetikoaren bikoizketa hartu dut aztergai, doi-doi eta akatsik izateko bat ere aukerarik gabe, eta ondoren adierazpen hori kontrolatu behar izan dut. Phi-29 birusa soila da, maneiatzen erraza: giza genomak 100.000 gene ditu eta horrek hogei baizik ez. Beste aldetik, birus horretan aztertu dugun proteina horixe bada poliomielitis, B hepatitisa eta antzeko gaixotasunen eragile diren birus batzuetan, antzeko modu batean bizi delarik. Denaviral-en berdina den proteinak, bioteknologiaren ikuspegitik, sekulako propietateak dituela aurkitu dugu. Polimenasa hori patentatua dago eta konpainia amerikar batek merkaturatu du, berebiziko emaitza errentagarriekin, DNA zabaltzeko balio baitu.\nManipulazio genetikoa ote da hori?\nInondik ere ez. DNA anplifikatzea da, ondoren sekuentziatu eta gaixotasunak zehazteko edo medikuntza legaleko azterketetan aplikatzeko. Azterketa genetikoa da, ez manipulazio genetikoa.\nAhaleginetan urteak eman ondoren, atseden hartzeko unea iritsi al da?\nLanbidean segituko dut, ez dut bata zuria eskegiko. Hamasei laguneko taldearen zuzendari naiz. Laborategian fago hori aztertzen ari garelarik, doktoretza tesiak egiten dituzte. Izan ere, emakume zientifiko izatea bitxitasuna dela iruzkindu dugu lehenago. Orain alderantziz gertatzen ari da: ikertzaile gehienak emakumeak dira. Zergatik? Ene ustez, gizasemeak berehalako emaitzak bilatzen ditu bizitzan. Doktoregai edo ikasle batek, gizonezko zein emakumezko, doktore-tesia laborategian egitea eskatzen duenean, erronka aurkezten diot nik: honetan %100ean jarduteko prest al dagoen galdetzen diot. Horrela ez izatekotan, segitzea ez du merezi, sakrifizio gehiegi egitea agintzen baitu ikerkuntza zientifikoak.\nZertan ari da zientzialari bat Espainiako Hizkuntza Akademian?\nAurtengo ekainaren lauan egin nintzen aulkiaren jabe baina lehenago, bertan sortzen eta beste hizkuntzetatik -ingelesetik, gehienbat- maileguz hartzen ditugun hitz zientifikoak ezbaian jarri, jorratu eta zehazten dituen terminologiako batzordera joaten nintzen. Hitz horiek ahalik eta era egokienean itzuli behar dira espainolera, kontzeptua definituz. Hizkuntzaren Akademiako aulkia betetzea, lehenagotik betetzen ari nintzen jarduera haren ondorio izan da, beraz.\nLanetik irtenda, nolako aisialdia duzu?\nMusika eta artea gustatzen zaizkit bereziki. Kontzertuetara eta erakusketetara joateko aukerak bilatzen ditut. Gazteago nintzela tenisean jokatzen nuen baina orain aski dut tenislariak besaulkitik animatzea. Zinea ere gustukoa dut, baina ez fikzio-zientzia, ezin sinets dezaket ikusten dudanik, zientziatik urrutiegi dabilelako. Errealitateari ihes egiteko fikzioa dut atseginago.


feminismoa Artxiboak - EH Bildu Gernika\nMUNDIALA IZANGO DA! Emakumeok* planto!\nberdintasuna, emakumea, feminismoa 1\nMuga guztiak gainditzen dituen greba feminista dago deituta aurton, emakume langilearen nazioarteko egunean. Muga guztiak gainditzen ditu: bai gutxienez munduko 178 herrialdetan deituta dagoelako, baina, baita ere, aurretik inoiz ikusi ez bezala lan produktibora edo enplegura mugatu izan den greba eredua gainditzen duelako.\nIndarkeria matxistak hamaika aurpegi\nberdintasuna, borroka, feminismoa 0\nEmakumeenganako indarkeriaren aurkako nazioarteko egunean, indarkeria fisikoari, indarkeria ekonomikoari, indarkeria sexistari eta indarkeria sinbolikoari EZ!


Makillaje basea - bai-makillajea\nPertsona bakoitzak larruazal-kolore desberdina duela kontuan hartuta, oinarri berezi hauek sortu dituzte. Oinarri berezi horiek pertsonalizatu egin daitezke, hau da:\n1. Baseetan espezializatutako makillaje-denda batera joan behar duzu.\n2. Han zer larru mota duzun begiratuko dizute.\n3. Urrats hori egin ondoren, laborategian emaitzak aztertuko dituzte.\n4. Prozesu hori amaitutakoan, zure larruazalerako makillaje-oinarri perfektua lor dezakezu.


BHZD serie Leherketa-froga aeronautikoko keinu-lanpara\n1. Oso erabilia petrolio-esplorazioan, petrolio-fintzean, kimikoan, militarretan eta beste ingurune arriskutsu batzuetan eta itsasoko petrolio-plataforman, petrolio-ontzietan eta beste leku batzuetan abisu-seinale gisa;\n2. Eraikin altuak, zulaketa-plataformak, instalazio altuak eta olio altua biltegiratzeko instalazioetarako aplikagarriak dira, abiazio oztopoak erabiltzeko argibideak.\n3. Gas lehergarrien ingurunerako 1. zona, 2. zonarako egokia;\n4. Giro lehergarria: ⅡA,ⅡB, ⅡC klaseak;\n5. 22, 21 eremuko hauts erregaiko ingurunerako egokia;\n6. Babes handiko eskakizunetarako egokia, leku hezeetarako.\n1. Itxitura erresistentzia handiko aluminiozko aleazioarekin moldatzen da aldi baterako.Bere kanpoaldea plastikoarekin ihinztatu du presio handiko estatikoz abiadura handian granailatu ondoren.Itxituran abantaila batzuk daude: egitura estua, dentsitate handiko materialak, sendotasun handia, leherketa-frogaren funtzio finak.Hauts plastikoaren atxikimendu sendoa eta antikorrosiboaren errendimendu handia du.Kanpoaldea garbia eta ederra da;\n2. Galdaketa konformazioa, egitura trinkoa, itxura ederra;\n3. Distira handiko LED lanpara erabiliz, kontsumo baxuarekin, bizitza luzea (100.000 ordu), mianweihu ezaugarria;\n4. Kontrol optikoko etengailu automatikoa gauez edo laino asko dagoenean piztu daiteke, egun argitan itzaltzen da;\n5. Bonbilla automatikoki bihurtzen du, ikuskapen-akatsa eta alarma automatikoki, seigarren bonbillak funtzionatzen duenean, uhin-sistema eramaileak mugituko du eta soinu eta alarma-seinalea bidaliko du bonbilla berria aldatzeko;\n6. Kablea altzairuzko hodiarekin.\n7. Eguzki panelak errendimendu handiko eguzki-panelekin bat etor daitezke, elektrizitate bihurtzeko argia izango da eta distira 10lx egoeran baino gutxiago bihur daiteke, nahiz eta YinYuTian bihurtze normala eta gorde daiteke, plaka instalazio hau arreta jarri behar da gauzak noiz. eguzkitako kremarik gabe, eguzki-argiaren gainazaleko instalaziora, eta finkoa eta fidagarria izan behar du;Energia biltegiratzeko pilak dituen kontrol-kutxa, errendimendu handiko memoria-zehaztapenik gabeko 12V / 0,7 Ah-rako eta erreserba-kontrol-zirkuituarekin hornitua, oztopoen argiak eguneko argi bihurtzean energia elektrikorako deskargatu lanparak eta farolak 15 ordu baino gehiago pizten ditu. , erabat bete hainbat leku erabiltzeko eskakizuna, Kontuan izan hiru froga-kontrol-kutxa instalazioan, mesedez jarri maila;\nParametro Tekniko Nagusiak\n1. Banan-banan aukeratzeko arauen eta arauen esanahiaren zehaztapenen arabera, eta leherketa-kontrako marka handitu ondoren ereduaren zehaztapenetan.Adierazpen zehatza hau da: "produktu eredua - zehaztapen kodea + leherketa-kontrako marka + eskaera-kopurua".Esaterako, hauts eztanda-froga hegazkinaren oztopo-argien beharra, 20 eskaera sorta kopurua, produktuaren ereduaren zehaztapenak: "Eredua: BHZD + Zehaztapenak: Ex tD A21 IP66 T80 ℃.\n2. Baldintza berezi batzuk badaude, eskaera gisa adierazi behar da.\nAurrekoa: PBb serie Presio positiboa leherketa-froga banatzeko taula\nHurrengoa: BS51 serie Leherketa-frogarako linterna\nBlast Froga argiak\nLeherketa Froga Led Argiak\nLeherketa Froga Led Lanerako Argiak\nIW5510 serie Leherketa-erresistentearen argi eramangarria...\nEreduaren inplikazioa Ezaugarriak 1. Lan-denbora luzea da, argi distiratsua eta etengabeko lan-denboraren argia 10 ordu, 20 ordu edo gehiagotan.2. Itxitura babesteko IP66 klasea, lanparak baldintza gogorretan eta erabilera fidagarrian bermatzeko.3. Shell inportatutako balen aurkako plastikozko materiala erabiltzea, indar handikoa, inpaktu erresistentzia ona.4. Pisu arina, eskuz eraman daiteke, zintzilik, beila eta beste bide eramangarri batzuk izan daitezke, adsortzio magnetikoa den bitartean, erabiltzeko erraza.5. Erabiltzaile erraza den bat...\nFC-BLZD-I1LRE3W-dyD-B Suteen larrialdi seinaleetarako lanpara...\nEreduaren inplikazioa Ezaugarriak 1. Aluminiozko aleaziozko galdaketa shell, presio handiko spray elektrostatikoen azalera.2. Bizitza luzeko distira handiko LED argi-iturriaren konfigurazioa, potentzia-kontsumo baxua, distira handia, energia aurreztea eta ingurumena babesteko baldintzak eraginkortasunez betetzen ditu 3. Mantentzerik gabeko Ni-MH bateria-pakete integratua, karga automatikoaren lan normala, potentzia. hutsegite larrialdiko elikadura hornidura izan daiteke 90 minutu.4. Zirkuitu intrintsekoki seguruaren diseinu bereziarekin...\nBAD63-A serie Leherketa-froga eraginkortasun handiko ...\nEreduaren inplikazio Ezaugarriak 1. Aluminiozko aleaziozko galdaketa shell, gainazaleko spray elektrostatikoa, itxura ederra.2. Barrunbe anitzeko egituraren diseinu patentatua, elikadura-hornidura-ganbara, argi-iturriaren barrunbea eta kableatuaren barrunbea hiru barrunbe bakoitzaren independentean.3. Beira borosilikatozko estalki gardena edo polikarbonatozko estalki gardena erabiltzea, leherketa-frogaren errendimendua eta errendimendu elektrikoa eta fidagarria.4. Altzairu herdoilgaitzezko atxikimenduen korrosioarekiko erresistentzia handia.5. Estalki gardena...\nFCT95 serie Leherketa-kontrako ikuskapen-lanpara\nEreduaren inplikazioa Ezaugarriak 1. Kanpoko karkasa ingeniaritza plastikozko materialez egina dago, estalki gardena polikarbonatoz injekzioz moldatzen da eta LED argi iturria barneratuta dago, pisu arina eta erabiltzeko erosoa.2. Itxiturak IP66 kalifikazioa du lanpararen funtzionamendu fidagarria ziurtatzeko baldintza gogorretan mota guztietan.3. Lanpararen aurrealdea 360° biratu daitekeen altzairu herdoilgaitzezko kako batez hornituta dago.4. Arina, arina, eramangarria, zintzilik eta...\nBAD63-A serie eguzki-argia leherketa-froga\nEreduaren inplikazioaren Ezaugarriak 1. Farolak eguzki-moduluz, farola kontrolagailu adimendunez, mantentzerik gabeko (lurperatutako) pilez, BAD63 leherketa-frogazko lanparak, farola-zutoinak eta beste osagai batzuek dituzte.Eguzki-moduluak DC12V, DC24 silizio monokristalino plakak edo silizio polikristalino eguzki-zelulak dira, seriean eta paraleloan.Beira tenplatuarekin, EVArekin eta TPTarekin ondo itxita daude.Aluminiozko aleazioko markoa periferian instalatuta dago, haize eta txingorra gogorrak dituena ...\ndYD serie Leherketa-froga (LED) lanpara fluoreszentea\nEreduaren inplikazioa Ezaugarriak 1. Itxitura erresistentzia handiko aluminiozko aleazioz moldatzen da aldi baterako.Bere kanpoaldea plastikoarekin ihinztatu du presio handiko estatikoz abiadura handian granailatu ondoren.Abantaila batzuk daude itxituran: egitura estua, dentsitate handiko materialak, sendotasun handia, leherketen aurkako funtzio finak.Hauts plastikoaren atxikimendu sendoa eta antikorrosiboaren errendimendu handia du.Kanpoaldea garbia eta ederra da.2. Patenteen egitura du eta ordezkatu dezake ...


Salgai daude Txisteratik Eguneko gala nagusirako sarrerak - Azpeitia - uztarria.eus\nSalgai daude Txisteratik Eguneko gala nagusirako sarrerak\nMaialen Etxaniz 2021-09-16 13:00\nUrriaren 2an izango da aurtengo Txisteratik Egun Magikoaren gala nagusia, 19:00etan hasita, Soreasu antzokian. Egun horretan Iagomago, Jaime Figueroa, Gisell, Dala Illusions bikotea eta Imanol Ituño igoko dira agertokira, ikusleen gozamenerako.\nBeste urte batez, magiaz jantziko da Azpeitia. Izan ere, urriaren 1ean eta 2an egingo dute Txisteratik Egun Magikoaren bosgarren edizioa, eta dagoneko ia dena prest dute antolatzaileek. Aurtengo Txisteratik berrikuntzekin dator, uztailean jakinarazi bezala, gertuko magia lehiaketa antolatu baitute aurtengoan. Dena den, urteroko osagaiak ez dira faltako, eta gala nagusiak ez du hutsik egingo. Dagoeneko eskuragarri daude galarako sarrerak, honako lotura honetan.\nUrriaren 2an izango da Txisteratik Egun Magikoaren barruko gala nagusia, 19:00etan hasita, Soreasu antzokian. Aurten, Iagomago, Jaime Figueroa, Gisell, Dala Illusions bikotea eta Imanol Ituño igoko dira agertokira, eta haiek arduratuko dira ikusleak txundituta uzteaz.\nEkintza berriekin osatutako egitaraua\nBi eguneko egitaraua antolatu dute aurtengorako, eta askotariko ekintzak prestatu dituzte. Urriaren 1ean, ostiralez, gertuko magia lehiaketa izango da Dinamoa sormen gunean, 19:00etan hasita. Ondoren, 22:30ean, Jaime Figueroak hitzaldia eskainiko du Dinamoan bertan eta horretarako izena eman beharko da aurrez.\nUrriaren 2an, Txisteratik egitasmoari esker ohitura bihurtu den gertuko magia eskainiko dute Alde Zaharreko kaleetan barrena, 12:30ean hasita. Arratsaldean, 16.30etik 19:00etara Julen eta Aritz magoek emanaldia eskainiko dute Azoka Plazan. 19:00etan hasiko den gala nagusiak borobilduko du egitaraua.\nGertuko magia eta magia-poteo lehiaketa\nAurten, bi lehiaketa izango dira Txisteratik egitasmoaren barruan: lehen egunean Gertuko Magia Lehiaketa, eta bigarrenean, Magia-poteo lehiaketa. Interesa dutenek dagoeneko eman dezakete izena bi ekintza horietan, Txisteratiken webgunearen bitartez. Gertuko Magia Lehiaketari dagokionez, edonork parte har dezake bertan, izen-emate orria betez eta bertan zehazten den prezioa ordainduz gero —60 edo 70 euro—. Gehienez, zortzi pertsonak parte hartuko dute lehiaketan, eta horien izenak irailean jakinaraziko ditu antolakuntzak; ordutik aurrera, ez dute parte-hartzaile gehiagoren izen-ematerik onartuko. Bestalde, gertuko edo aretoko magia soilik onartuko da, lehiaketa gauzatuko den espazioetan magia egiteko baldintzak bete beharko direlako, eta ikuskizunek 5 eta 10 minutu artean iraun beharko dutelako. Epaimahaia mago profesionalek eta Txisteratikeko antolatzaileek osatuko dute, eta haien erabakia aldaezina eta erabatekoa izango da. Irabazleak garaikurra eta 250 euroko bonua jasoko du, Undermagic magia dendan gastatzeko.\nHonako lotura honetan eman behar da txapelketa horretarako izena, eta bertan zehazten da zein datu helarazi behar diren eta ordaindutako prezioaren barruan zein zerbitzu eskaintzen diren.\nMagia-poteo lehiaketari dagokionez, berriz, herriko kaleetan magia egitean datza. Topaketara ikusle joaten den edonork parte hartu dezake bertan, baina horretarako, aurrez izena eman beharko da. Lehiaketako epaimahaia publiko artean ibiliko da, eta arratsaldeko Gala Nagusian jakinaraziko dute zein den txapeldunaren izena. Magia-poteo lehiaketaren saria honakoa izango da: Txisteratik Egun Magikoaren seigarren edizioan kontratatua izatea. Parte hartzen dutenei galarako nahiz arratsaldeko magia ikuskizunerako sarrerak oparituko dizkiete. Honako lotura honetan agertzen den galdetegia bete behar da izena emateko.


"Bilbo aldizkari ilustratuetan, 1843-1900" zure erosketara gehitu da\nXIX. mendean ugaritu egin ziren aldizkako argitalpen ilustratuak. Teknika litografiko eta xilografikoek eskainitako aukeren ondorio izan zen ugaltze hori, izan ere, teknika horiei esker, irudien sorkuntza eta zabalkundea handitu egin zen nabarmen. Erakusketan ia laurehun irudi ikusi ahal izango dira; monumentuengatiko interes erromantikoa dute oinarri irudiok, baina, batez ere, Bigarren Kaslistadan Bilboko Setioan (1874ko maiatzaren 2an amaitutakoa) izandako gerra-operazioek eta Urian izandako lehenengo industrializazio-prozesuak piztutako interesa. Irudi horiek guztiak garai hartako (1843-1900) argitalpen nagusietan agertu ziren, besteak beste, La ilustración Española y Americana, El Mundo Pintoresco, The Illustrated London News, The Graphic eta L’Illustration izenekoetan.\nEgilea: Javier Viar ISBN: 84-87184-75-8 Argitaratze-data: 24/02/2003 Hizkuntza: Gaztelania Neurriak: 30 x 20 cm Koadernaketa: Azal gogorra gainazalarekin Orrialde kopurua: 470 Ilustrazio kopurua: 368 (B/N, Color)\n15,00 € 5,00 € (BEZ barne)


Udalak jardunaldi bat antolatu du ekintzaileak, enpresak, inbertsore pribatuak eta erakundeak elkartzeko — Eibarko Udala\nEibarko Udalak, IK-4 Teknikerrekin elkarlanean, Gipuzkoan bakarra izango den Eibar Business ekitaldia antolatu du otsailaren 8 eta 9rako. Topaketak harremanetan jarriko ditu pymeak, ekintzaileak eta startups enpresak alde batetik, eta inbertsoreak, arrisku-funtsak, Inbertsio Zaindarien Sarea, Venture-funtsak, eta bertako nahiz kanpoko esparru finantzarioa bestetik. Jardunaldiaren xedea da eragile horien artean harreman eta aliantzak sortzea, enpresa gisa Eibarren garatu ahal izateko.\nTopaketa ezinbesteko hitzordua izango da gure herrian edo inguruan finkatu nahi duten hemengo edo kanpoko enpresentzat eta profesionalentzat. Jardunaldia IK-4 Teknikerren izango da eta interesa duen edonor joan daiteke. Foro honen gako nagusienak hauexek izango dira: bertako eta eskualdeko enpresa-sektorea sustatzea, enplegua sortzea eta Eibar topagune gisa kokatzea inbertsoreen, startups enpresen (hasten edo eraikitzen ari diren enpresak) eta ekintzaileen artean.\nForoan parte hartuko duten entitateak, babes ekonomikoari dagokionez, era askotarikoak dira. 5.000 euroko oinarrizko finantzazioa behar duten proiektuetatik hasi eta 5 milioi euroko proiektuetaraino.\n“Eibar Business Market”-en parte hartzen duten funtsen ahalmenaren bolumena 100 milioi eurokoa da inbertsio-gaitasunari dagokionez. Hauexek izango dira Eibarrera etorriko diren entitateetako batzuk: Startupexplore Comunidad Europea de Inversores, 7.300 inbertsore elkartzen dituena; Swaalab Giza, Israelgo kapitala duena; Startup Ventures; Keiretsu Forum Business Angels; Big Ban Business Angels; Silicon Valleyn egoitza nagusia duen Plug and Play azeleragailua; Deustuko Orkestra sarea, edo Bstartup Sabadell.\nEkimen honek ez du Foro honen antolaketan geratu nahi. Ekintzak garatu nahi ditu aurrera begira, eta entitate horiekin aliantza estrategikoak eraiki.\nAzpimarratzekoa da, halaber, ekitaldian eragile ekonomiko, instituzional, sozial eta hezkuntzarekin lotutakoek parte hartuko dutela; izan ere, Euskadiko unibertsitate guztiak egongo dira beran (EHU; Deustu, Mondragon).\nEragile horiekin batera, nabarmendu behar da GEM Euskadiren parte hartzea, erreferentziazko entitatea baita ekintzailetzaren azterketa eta analisian; edo Ashokaren partaidetza, mundu mailako erreferentziazko plataforma, ekintzailetza sozialaren esparruan.\nFinantzazioa da ekintzailetzaren zutabeetako bat\nEuskadiko ekintzailearen profila hauxe da: unibertsitate-ikasketak dituen profesionala eta batez beste 40 urtekoa. Gehienetan, ekintzaileek berek jarri ohi dute finantzazioa: negozioa garatzeko behar den kapitalaren % 74. Ekintzaileek beren baliabide propioak jarri behar dituzte merkatura irteteko, bankuen finantzazioa oso urria da-eta. Proiektu asko ez dira aurrera ateratzen finantzazioaren zailtasunengatik.\n“Eibar Business Market” ekimenaren xede nagusia finantzazio-premia horiei modu zuzenean erantzutea da, espazioak eta egitura dinamikoak sortuz ekintzaileek eta enpresariek inbertsoreekin topaketa zuzenak izan ditzaten; era berean, mahai-inguru eta hitzaldietan, enpresen esparruko adituek eta ekintzaileek egungo merkatuaren aukerak aztertuko dituzte.\nJardunaldian, aztertu egingo de ea lankidetza-akordiorik egon daitekeen inbertsore-sareekin ekintzailetza-proiektuen eta enpresa-garapenen analisiari ekiteko, finantzazioa lortzeko xedez Udalari eta enpresei kosturik eragin gabe. Geroago, Eibarko Udalaren talde teknikoak eta topaketaren enpresa antolatzaileak tutoretza- eta jarraipen-lan bat egingo dute proposatutako helburuak lortzeko.\nHorren haritik, Udaleko Garapen Ekonomiko, Enplegu eta Berrikuntzako zinegotzi Alberto Albistegik dioenez, "Eragile publiko eta pribatuen arteko lankidetza, produkzio-ehuna egokitzeko; enpresak finkatzen eta hedatzen laguntzea eta esparru ekonomikoa bultzatuko duen finantzazioa bilatzea, horiek denak oinarrizko alderdiak dira Udalaren Ekonomia saileko helburuen artean”. Hortaz, Albistegik zera gaineratu du: " negozio-asmoen eta aipatu ditugun bezalako inbertsore pribatuen arteko topaketa erraztea aurrekaririk ez duen egokiera izango da, Eibarren eta eskualdean harreman-bide berriak zabaltzeko eta enpresek beste aukera batzuk izateko".\netiketak: Ekonomia, Enplegua, Eibar Business Market, Berrikuntza


"EZ DOK HIRU" (AKUSTIKOA) - OLAZTI KULTUR ETXEA (OLAZTI) - Eskena\n“EZ DOK HIRU” (AKUSTIKOA) – OLAZTI KULTUR ETXEA (OLAZTI)\n21 apirila, 2018 8:00 pm\n« “GILTZADUN ETXEA” – AMAIA KULTUR ZENTROA (IRÚN)\n“GOAZEN 4.0” – LLANOS ANTZOKIA (LIZARRA) »\nIkuskizun honetan, euskal musikaren benetako istorioa ezagutiko duzu. Zenbat euskal kanta ezagutzen dituzu, zahar edo berri? Ziur gaude uste duzuna baino askoz gehiago direla. Ikuskizun honetan berrehun baino gehiago agertzen dira eta denak ez bada gehienak, ezagun egingo zaizkizu. Kanta kopuru ederra erabili dugu, baina aipatu gabe utzi ditugu beste hainbeste kanta eta musikari.\nGure musika ondarea, altxor bat da, gure memoria historikoaren lekuko emozionala.“Ez dok Hiru”, kantutegian oinarritutako ikuskizun teatrala da. Gure modukoa, eroa, deskonzertantea, irrigarria azalez… Baina azal horren poro bakoitzari geure musikarekiko maitasuna dario.\nPubliko helduari zuzendutako ikuskizuna da, umorezkoa eta euskaraz. Patxo Telleriak testuak sortzeko eta Mikel Martinezek, eta Telleriak berak, zuzenean antzezteko duten estilo paregabearekin\nAktoreak: Mikel Martinez, Patxo Telleria\nMusiko-aktoreak: Adrián García de los Ojos, Maria Arriaga eta Telleria Iván Allue\nEszenografia: Yon Gijón\nFotografia: Guillermo Casas y Pio Ortiz de Pinedo\nEskerrak: Maria Goiricelaya, Ziggy Docherty eta Jaione Ochoa Rivas\n21 apirila, 2018\nOrreaga kalea 3\nOlazti, Navara 31809 España + Google Map\n948 56 26 70\nDUBLINESES – CASA DE CULTURA DEL VALLE DE ARANGUREN – (ARANGUREN)\nFacebookTwitterLinkedinPinterestemailPrintDirulaguntza honen bidez antzerkiko eta dantzako profesionalen prest...


Nork erabakitzen du gure haurrek zer jango duten eskolan | Revista - Part 4\nKalitatea eta zerbitzua, lehiaketa baten mende\nEspainiako Estatuan, lehiaketa publikoa ezinbesteko tramitea da ikastetxe publikoetan janari hornidura bermatzeko enpresa bat azpikontratatu nahi denean. Egungo lizitazio pleguetan menuarekin zerikusia duten hainbat alderdi hartzen da kontuan: osagaien eta errezeten aniztasuna, elikagai multzo nagusietatik astean zenbat errazio daukaten (erkidego bakoitzak zehazten du), elikagairik ez galtzeko estrategiak, osoko aleak sartzea… Prezioa eta kudeatzeko gaitasuna ere hartzen dira kontuan, eta hor sartzen da zenbat sukalde dituzten, zenbat langile, kaudimenik baduten erosketei aurre egiteko eta, beharko balitz, lehengaiak garraiatzeko modurik baduten. Andres Muñoz Ricok jantokiei buruz 2018an egin zuen txostenean esaten du azken puntu horrek azaltzen duela jantokiak zergatik ari diren kontzentratzen errestaurazio arloko kudeatzaile handien eskuetan: catering enpresa txiki eta ertainek hornitzaileekin negoziatzeko tarte txikiagoa dute eta menuak eskala handian prestatzeko gaitasun gutxiago. Menu bera izanik, konpainia handi batek, a priori, prezio apalagoak eskaini ahalko ditu.\nPrezioarekin gora eta behera\nEta, hain zuzen, menuen prezioak sortzen du eztabaida gehien. Espainiako Estatuan erkidego bakoitzak zehazten du familia bakoitzak zenbat ordainduko duen zerbitzu horren truke, eta lizitazioan ere irizpide horrek du pisu handiena. Andres Muñoz Ricoren txostenak dioenez, “prezio horrekin ordaindu behar da ez janaria bakarrik, baita langileen kostua eta zerbitzuak dituen beste gastu batzuk ere”. Erkidego bakoitzean, hala ere, atal jakin batzuk sartzen dira kopuru horren barnean. Batzuetan begiraleen kostua sartuta egoten da, besteetan bereizita kobratzen da.\nAutonomia erkidego askok ikasturte hasieran zehazten dute jantoki zerbitzuaren gehienezko prezioa; beste batzuek, ordea, ez dute zifrarik jartzen. CEAPAk 2019- 2020 ikasturterako egindako kalkuluen arabera, hauek dira jantoki zerbitzuaren preziorik txikienak eta handienak erkidegoetan: 3,50 €-koa Asturiasen eta Kanarietan eta 6,50 €-koa Nafarroan.\nPrezio horiekin estali al daitezke gastu guztiak? Kataluniako Auzitegi Gorenak ezetz dio. 2017. urtean, Kataluniako justiziak ebatzi zuen eskola jantokietan gehienez ordaintzen zuten prezioarekin (6,20 eurokoa zen erkidego hartan) ez zirela ordaintzen zerbitzuaren gutxieneko kostuak, eta “ekonomikoki bideraezina” zela. Nahiz eta epaiak ez zuen prezioa baliogabetu (hamar urte zeramatzan izoztuta), ebatzi zuen beharrezkoa zela ikerketa edo memoria bat egitea prezio horren zergatia azaltzeko.\nBaina prezio horietan kudeatu al daiteke jantokia? CEAPAko kideek argi dute. “Egin daiteke, eta Ourenseko Guraso Elkarteen Federazioa da horren adibide, zeina kanpoko catering batekin ari den kudeatzen ikastetxe batzuetako jantokia, baina beste autonomia erkidego batzuetan dituzten kalitate eta prezio berdintsuekin”, azaldu digu Olga Leraltak. Erakunde horren ustez, “arazoa da errestaurazioko enpresek handitu egin nahi dutela etekina, eta hori zaila da menuak prezio horretan eskainita, zeren horri elikagaien kostua kendu behar baitiozu, eta baita egiturena ere (sukaldeak, halakorik daukatenek) eta langileena. Elikagaiak kopuru handietan erosita, merkatu egin ditzakete kostuak. Beste atal batzuetatik kendu beharra dagoenean, begiraleek galtzen dute, zeinak oso baldintza kaskarretan ari diren”, erantsi du Leraltak.\nFamilia askoren ustez, prezio horiek oso garestiak dira. Nahiz eta bekak egon, laguntza publiko horiek ez dira iristen etxe guztietara. CEAPAk 2016an egin zuen ikerketa baten arabera, familien %84,19k ez dute inolako laguntzarik jasotzen jantokirako, eta familien %24,2k arazoak dituzte prezio horiek ordaintzeko.\nPrezioak ba al du eraginik nutrizio kalitatean?\nHobea al da 6 euroko menua 4,88koa baino? “Zaila da bai edo ez erantzutea, osagaien kostua aldatu egiten delako leku batetik bestera. Eta ez da gauza bera Guraso Elkarteak kudeatzea, ez baitu irabazteko asmorik, edo enpresa batek egitea, horrek, gainera, garraio kostuak ere ordaindu behar ditu eta”, nabarmendu du Leralta Piñanek CEAPA erakundetik. Haren esanetan, prezioa gorabehera, enpresa bakoitza mundu bat da. Kalitatea ez da zenbat kostatzen den bakarrik, baita haurrei zer ematen zaien eta nola prestatzen den ere. Eta menuetan oraindik ere maiz erabiltzen dira metodo ez-osasungarriak (elikagai birrineztatuak, frijituak…) edo nutrizio kalitate apaleko elikagaiak eta kaloria asko dutenak (frutak almibarretan, arrain makilatxoak, esneki azukretsuak…).\nAre gehiago, prezio txikiagoarekin ere menu osasungarri on bat lor daiteke nutrizioaren ikuspegitik, kudeaketa optimizatuz gero. “Kostuak murriztu ditzakegu sukaldeak elikagai gutxiago galduta; lehengai garestiagoen ordez nutrizio kalitate berdina duten beste batzuk erabilita, baina merkeagoak eta hurbilagoak; banakako ontziak kendu eta handizkako formatuak erabilita, adibidez jogurtetan; edo haragi errazio batzuk landare proteinarekin ordezkatuz”, adierazi du Isabel Coderch-ek, Te lo sirvo verde aholkularitza enpresaren sortzaileak, zeina errestaurazio jasangarrian espezializatua baitago.\nJoan aurreko orrira: « Lurraldeen nahaste-borrastea\nJoan hurrengo orrialdera Gurasoek ez dute maite menua »


Oskar Alegriaren ´Zumiriki´ filma Veneziako Mostran | Etxepare Euskal Institutua\nOskar Alegriaren ´Zumiriki´ filma Veneziako Mostran\nOskar Alegria zinemagile iruindarraren Zumiriki dokumentala Veneziako Zinema Mostran lehiatzeko hautatua izan da. Zehazki, Orizzonti sailean hartuko du parte; mundu-mailako zinemaren adierazpen-korronte eta joera estetiko berriei arreta jartzen dien sailean, hain zuzen.\nAlegriak harridura eta poz handiz hartu du albistea, nahiz eta hau ez den bere lehen aldia horrelako jaialdi batean. Bere lehenbiziko dokumentalarekin, Emak Bakia baita, mundu-mailako hainbat jaialditan izan zen zinemagilea, eta 15 sari eskuratu zituen. Zumiriki, ordea, nazioartean ezaguna den Veneziako Mostran hautatua izateak sorpresaz harrapatu du Alegria, bere hitzetan, “fikziozko istorio definiezin bat” delako, inongo generotan sailkatzen zaila, baita barne-mundu txiki baten erretratua islatzen duena ere.\nNafar Pirinioetako basoetan borondatez isolatzen den pertsona baten istorioa kontatzen du Zumiriki dokumentalak, naturarekiko eta haurtzaroarekiko erlazioa berreskuratzea helburu duena, eta itxaronaldia duena ardatz. Oskar Alegria bera da filmaren protagonista; lau hilabetez isolatu baitzen baso erdiko etxola batean filmaketa egiteko, baratze bat, bi oilo eta 70 liburu lagun zituela. Izenburua ematen dion hitzak “ibaiko uharte” esan nahi du eta, hain zuzen, Alegriak haurtzaroan ezagutu eta presa baten eraikuntzarengatik urperatua gelditu zen uharte bati egiten dio erreferentzia.\nMostrako Orizzonti saileko zuzendari Alberto Barberak ere, “zinemaldi osoko pelikularik definiezinena” dela esan du, baita “eszena bakoitzak ideia harrigarri bat planteatu eta garatzen” duela ere.


HDPE hodiak (poli karea) ur-estolderarako eta; Drainatze Hornitzaile eta Fabrikatzaileen Txina - Fabrika Prezioa - Sunplast\nHasiera > Produktuak > PEAD hodia > UEA Hoditeria > HDPE hodiak (poli karea) ur-estolderarako eta; drainatze\nSUNPLAST HDPE kanalizazioa, HDPE (dentsitate handiko polietilenoa) egindakoak, irtenbide ezin hobea da estolderiaren estolderiaren estolderetarako. HDPE kanalak mundu osoan ur-hornikuntzarako drainatze gehiago erabiltzen du, abantaila hauek baititu:\nâ € ”Erresistentzia bikaina da pro crack azkar eramatekopagazioa (RCP) gaitasuna.\nâ € »Behe-sistemako kostuamantentze kostuak, proiektuaren kostua nabarmen murriztu daiteke.\nSunplast-ek, 15 urte baino gehiagoko garapenerako, gaur egun ezaguna da Txinako uren estolderiaren uren drainatze fabrikatzaile eta hornitzaile nagusienetako bat. Gure fabrika teknologia eta ekipamendu aurreratuak sartu ditu bertan. Mesedez, jar zaitez gurekin Txinan egindako kalitate eta prezio baxuko produktuak erosteko.\nHot Tags: HDPE hodiak (poli karea) ur-estolderarako eta; Drainatzea, Txina, hornitzaileak, fabrikatzaileak, fabrika, fabrika, prezioa, erosi, Txinan egindako\nDR17 HDPE hodiaDentsitate handiko polietilenozko hodiakPoly Drainage PipeHDPE Estolderiako KanalizazioaHDPEren ihesaHDPE hodiPE kanalizazioaPolietilenozko hodiakHodiakPE100 kanalizazioa


Kafkaren "Metamorfosia" euskaratu duten hiru idazleak batera - Euskaltzaindia\nKafkaren "Metamorfosia" euskaratu duten hiru idazleak batera\nXabier Kintana, Rufino Iraola eta Anton Garikano aritu ziren atzo, Euskaltzaindiaren egoitzan, Bilbo Zaharra Forumak Franz Kafkaren Metamorfosia liburuaz, eta oro har itzulpengintzaz, antolatu dituen jardunaldietan.\nXabier Kintana Kafkaren lana itzuli zuen lehena izan zen, 1970ean, eta Itxura aldaketa izena eman zion; Kriseilurekin kaleratu zuen. Rufino Iraolak, aldiz, 2.000. urtean argitaratu zuen Metamorfosia Hiria argitaletxearekin. Azkenik, Anton Garikanok aurten kaleratu du Metamorfosia, Ereinen eskutik.\nHurrengo saioa gaur, martxoaren 2an izango da, iluntzeko 19:00etan, Euskaltzaindiaren egoitzan. Anjel Lertxundi idazle eta euskaltzain urgazleak "Itzulpena, bidaia baten itzulera" hitzaldia emango du.


Ayuntamiento de Murueta - Naturgune ezkutua Urdaibaiko itsasadarrean\nNaturgune ezkutua Urdaibaiko itsasadarrean\nBusturialdeko Hitza-ko informazioa\nBegiak itxi eta lasaitasuna arnastu daiteke. Urdaibai itsasadarrean, Erreserba Biosfera bertan, Busturialdeko eta Bizkaiko industriaren aitzindaria da. Xarma berezia dauka Muruetako Teileriak, eta bertan egon denak ezingo du horrelakorik ukatu.\nNaturgune ezkutua da, eta ezagutzen ez duenarentzat aurkitzeko modukoa, dudarik gabe. Muruetako Teileriaren jatorria XV. mendearen aurretik kokatu behar da, eta buztingintzarekin dago lotuta. Lantegi berria 1892. urtean sortu ze: La Estrella. Berau izan zen Urdaibaik ezagutu zuen lehenengo fabrika. Geroago, akziodunak aldatu eta Aurrera S.A. izena hartu zuen.\nLeku horrek ezagutu duen azken enpresak Ceramicas de Murueta izena zuen, 1934. urtean sortu eta 1973. urtean itxi zutena. Zeramika lantegiak lehortehiak, biltegia, makineria mekanikoa, tren sarbidea, moila eta buztina bagoitxoetan garraiatzeko pasarela biltzen zituen. 1.500 metro koadroko lursaila, gaur egun aisialdi gune bihurtuta dagoena.\nLantegia zenaren aztarnak badaude gaur egun oraindik: tximinia eta labeak ikusiko ditu bisitariak, historiaren lekuko, gaur egun oraindik tinko mantentzen direnak.\nBusturialdeak bizi izan zuen Industria Iraultzaren ikur da antzinako Teileria. Industrializazioaren testigantza ezin hobea jasoko dute bisitariek hango aztarnetatik. Urdaibai Biosfera Erreserban, jardun ekonomikoaren ondare historikoa gordetzen duen lekua da.\nKantabriako eta Asturiasko behargintzak Muruetara etortzen ziren, egin behar zen eginkizunerako prestatutako langileak. Egurikatza erabiltzen zuten hasiera batean. Baina gero, Asturias eta Leondik ekartzen zuten harrikatza, trenez zein itsasontziz. Lantegietako lehen elektrifikazio ereduetako bat ere izan zen.\nGorago, Harrien Parkea dago. Lasaigune horretan ere atseden hartu dezakete herritar zein bisitariek. Gune naturala izanik, turismo jasangarria bultzatu nahi du Muruetako Udalak bai Harrien Parkean zein Teilerian. Horretarako, garbitasuna eta ingurumena zaintzeko erraztasunak eman nahi ditu, zaborrontziak ipinita.\nBilbo-Bermeo bidea trenean egiten dutenek leihotik ikusi dezakete Muruetako Teileria. Berdegune horretara errepidetik zein oinez heldu daiteke.\nIzan ere, Gernika-Lumotik eta Busturitik badaude hainbat ibilbide lagunartean zein familian txangoak eta egunpasak egiteko egokiak eta erakargarriak direnak. Pedalkada ere hel daiteke bertara, oinezkoek egin dezaketen bide berbera bizikleta gainean eginda.\nGernika-Lumotik bost kilometro eta erdiko ibilbidea egin dezakete herritarrek, Muruetako Teileriaraino. Behin Teileriara helduta, gorago dagoen Harrien Parkean otordua egiteko tartea hartu daiteke. Indarrak bildu ostean bideari jarraitu gura dionak, beste 2,3 kilometro izango ditu Busturiko San Kristobal auzora. Gernika-Lumotik Busturira egin bezala, Busturitik Gernikara ere egin daiteke irteera.\nEleizaldetik, bizikletan edo oinez joateko gomendioa egin du udalak, ingurunearekin gozatuz horrela. Autoek Larrabe auzotik sartu behar dute.\nAlbistea (PDF 287KB)


Baionako emaztearen erailketa salatuko dute karrikan | Euskal Herria | KAZETA\nBaionako emaztearen erailketa salatuko dute karrikan\nAzaroaren 2an bere etxean hilik atzeman zuten emaztearen bikotekidea atxiloturik dago. Poliziaren arabera, emaztearen gorpuak ubeldura zituen eta 52 urteko gizonezkoa ostegunean eramanen dute epailearengana. Egun horretan Euskal Herriko Emakumeen Mundu Martxak Baionako Herriko Etxearen aitzinean elkarretaratzea antolatu du.\nMaite UBIRIA|2019/11/06|0 iruzkin Eguneratua:\nMugimendu feministak karrikara ateratzeko deia luzatu du azken eraiketa sexista salatzeko. © Bob EDME\nFrantziako poliziak 52 urteko gizonezko bat atxiloturik du bere bikotekidearen hilketa egotzita. Gizonak poliziari deitu zion iragan larunbatean, emaztea hilik atzeman zuela erranez. Etxera bertaratu zirenean 52 urteko emaztea hilik aurkitu zuten poliziek eta bere gorpuak ubeldurak zituela egiaztatu ahal izan dute, Naiz atariak jaso duenez.\nBerantenez ostegunean jakinaraziko dute hilketa argitzeko Baionako prokuradoreak agindu duen autopsiaren emaitza. Horren zain, Marc Mariee prokuradoreak ez zuen atzo hilketari buruzko azalpen gehiegi eman nahi izan. Hala ere, jakinarazi zuen bortizkeria sexistagatik “aurrekari zaharrak” dituen ustezko erasotzailea bihar eramanen dutela epailearen aitzinera.\nIndarkeria sexistaren aurkako salaketak indarra hartu du azken hilabeteotan Estatu frantsesean. Luzaro iraun duen isiltasuna hautsita, feminizidioak salatzeko #NousToutes izenean kanpaina abian eman dute, besteak beste, hil dituzten emazteen izenak oroitarazten dituzten afixak karriketan jarriz. Ildo horretan, bortizkeria sexisten aurkako Zutik kolektiboko kide Veronique de la Devezek GARAri azaldu zioenez, “erail duten emazte baten izena aipatzen dugun bakoitzean, ahanzturak ez dezala emazte horren bizia bigarren aldiz itzali lortu nahi dugu. Era berean, bizia galtzeko arriskuan izan daitezkeen beste emazte guztiei mezu azkarra igortzen diegu, libre eta bizirik nahi ditugula adieraziz”.\nDe la Devezek nabarmendu bezala, “bortizkeria sexista azalarazteko bidean urratsak egin ditugu, hedabideetan bereziki, baina ikusgaitasun horri baliatu behar dugu oraindik ere arazoaren muinari heltzeko”.\nEuskal Herriko Emakumeen Mundu Martxak deiturik azkeneko hilketa matxista salatzeko elkarretaratzeak eginen dituzte. Baionan, ostegunean, 18.30ean eman dute hitzordua, Herriko Etxeko plazan. Hiru emazte hil dira aurten indarkeria matxistaren ondorioz Ipar Euskal Herrian, eta 129 Estatu frantsesean.\nJoan zen ekainaren 17an, Mayie Nervi hilik atzeman zuten Urruñan. 81 urte zituen eta senarrak tiro egin zion bere buruaz beste egin aitzin. Ekainaren 25ean, Bardozen, 91 urteko bikotekideak eskopetaz hil zuen Chantal Monte emaztea (72 urte). Ondotik, suizidatu egin zen.\nBaiona: Gizon bat atxilotu dute bere bikotea hiltzea leporatuta


Komunikatuz eraldatu Ondo Bizitzearen bidean - Donostia Mundu Artean\nKomunikatuz eraldatu Ondo Bizitzearen bidean\nData: Otsailak 16 -2017\nHedabideak gure gizarteen demokratizaziorako tresnak izan beharko lirateke, baina gehienetan kontsumismoa, indibidualismoa, pentsaera bakarra eta estereotipo matxistak, klasistak eta arrazistak indartzeko tresnak baino ez dira.\nIkasi nahi al duzu Latinoamerikatik, herri komunikazio indigenetatik, dakarten esperientzia?\nUste duzu tokian tokiko eta independenteak diren komunikazio ekimen askoren bitartez, mundua ulertzeko eta XXI. mendean bizitzeko beste ikuskerak berreskuratzen eta balioan jartzen ari diren esperientziak gurean egitea posible direla? Eta badirela munduan zabalduta dagoen kontsumo eredu bidegabearen aurrean erresistentzia eta bestelako aukerak garatzen dituzten esperientziak?\nEz ezazu zalantzarik izan eta parte hartu Latinoamerikako Herri Indigenen Komunikazio eta Zinema Koordinakundeko Bashe Nuen eta David Hernández kideekin batera aurrera eramango dugun tailerrean.\nEtorri eta parte hartu!


Abanto-Zierbenako Udala - Abanto Zierbena Gazteak - Diruz lagundutako ikasketa-teknikei buruzko ikastaroa DBHko ikasleentzat\nAbanto Zierbena Gazteak - Diruz lagundutako ikasketa-teknikei buruzko ikastaroa DBHko ikasleentzat\nIrakaskuntza | Prentsa oharrak | Hezkuntza\nIkasketa-teknikei buruzko 10 orduko ikastaro bat eskaintzen die Abanto Zierbenako Udalak udalerriko DBHko ikasleei Gazteria eta Euskara Sailetatik, horrela ikasten eta emaitza akademiko hobeak lortzen laguntzeko.\n“Derrigorrezko Bigarren Hezkuntza exijentzia handiko hezkuntza-aldia da; izan ere, batetik, lehen mailako heziketa titulua lortzeko eman beharreko urratsa da, eta, bestetik, prestakuntza-maila altuagorako atea, batxilergoa edo erdi-mailako heziketa-zikloak egiteko aukera ematen duena. Garrantzitsua da ondo ikasten jakitea. Horrek ez du esan nahi orduak sartu behar ez direnik, baizik eta inbertitzen den denbora ondo erabili behar dela. Horrexegatik eskaintzen dugu ikasketa-teknikei buruzko ikastaro hau doan” azaldu Abanto Zierbenako alkate Maite Etxebarriak.\nIkasturte honetan Gallartako Gaztegunean egingo da 2019ko martxoaren 25, 26, 27, 28 eta 29an, 18:00etatik 20:00etara, eta bereziki zuzenduko zaie DBHko 1. eta 2. mailako ikasleei.\nIzen-ematea doakoa da, baina 10 euroko fidantza jarri behar da bertaratzea bermatzeko. Plazak mugatuta daude eta izen-emate ordenaren arabera esleituko dira.\nIzen-ematea formalizatzeko, martxoaren 1a baino lehen joan behako da Gaztegunera (Bizkaia plaza, 3 atzealdea), astelehenetik ostiralera goizez 9:00etatik 13:00etara eta arratsaldez 17:00etatik 21:00etara. Larunbatetan 17:00etatik 21:00etara dago zabalik.\n“Gure ikasle gazteak ikastaro horretan parte hartzera animatzen ditugu; izan ere, ikasketa-teknikak menperatzeak erraztu egingo die emaitza akademiko hobeak lortzeko bidea”, esan du Etxebarriak.\nIkastaroak 5 saio izango ditu, eta martxoaren 11tik 15era bitartean emango direnak DBHko hirugarren eta laugarren mailako ikasleei zuzenduta daude. Ikastaro horietako bakoitzerako 12 plaza dago eskuragarri.\nHezkuntza-egitasmo honen bitartez, irakatsi egingo zaie ikasleei eskemak egiten hasi baino lehen garrantzitsua dela zenbait aldiz irakurtzea testua gaia ezagutu eta ideiak ordenatzeko. Behin hori eginda, eskemak egiten has daiteke, eta eskema horiek bizitza osorako izan behar dira baliagarriak.\n“383 informazio-gutun bidali dizkiegu gurasoei abisua jaso eta beren seme-alabak ikastaro hauetan apunta ditzaten. Izan ere, ikasle ona izatea egunero ahalik eta ondoen ikastea da, beharrezko orduak baino ez zaizkiolako eskaini behar ikasteari, ez gehiago”, adierazi du Etxebarriak.\nInformazio gehiagorako: 94.636.37.69 gazteria@abanto-zierbena.eus


Rosalía Lloret, Radio Televisión Española (RTVEko) korporazioko bitarteko interaktiboen zuzendaria | Consumer\nRosalía Lloret, Radio Televisión Española (RTVEko) korporazioko bitarteko interaktiboen zuzendaria\nAhal izanez gero, guztia kopiatuko luke BBC Online-tik\nZerbait mugitzen da Radio Televisión Españolan. "Ente" izatetik "korporazio" izatera pasatzeak Espainiako irrati eta telebista publikoak XXI. mendean sartzeko mekanismoak koipetu ditu. Gaur egungo zuzendaritzaren apustu handienetako bat alderdi digitala izan da, orain arte nahiko ahaztuta baitzegoen. Askoz interaktiboagoa, parte-hartzaileagoa eta dinamikoagoa den webgune berri bat jarri da abian RTVEko multimedia edukiak sarean eskaintzeko. CONSUMER eroski-k proiektu honen eta beste askoren arduraduna elkarrizketatu du: Rosalía Lloret, gaztea izan arren ibilbide profesional luzea duen kazetaria.\nSortu berria da haren kargua, eta erabiltzaile askok galdetzen dute zer sartzen den "bitarteko interaktibo" terminoan.\n"Bitarteko interaktiboak ikusleak RTVEn esku har dezakeen guztia biltzen du"Bitarteko interaktiboek RTVEren barruan interaktiboa den guztia biltzen dute, hau da, ikusleak parte har dezakeen guztia. Kanpoan geratzen dira Radio Nacional eta Televisión Española, eta, beraz, Interneteko zerbitzuak, gailu mugikorretarako zerbitzu-sarea, telebista digitalaren zerbitzu interaktiboak eta teletestua barne hartzen ditu. Teletestua da RTVEk eskaintzen duen zerbitzu garrantzitsuenetako bat, zazpi milioi kontsulta baititu egunero, eta gogorarazi nahi dut Europako bigarrena dela, Britainia Handiko irrati-telebista korporazioaren, BBCren, zerbitzuaren ondoren.\nBatzuek diote RTVEk "katakonbak" erabiltzen dituela.'\nEz hainbeste; egia da korporazioak gogoeta-aldi bat igaro zuela, urte askoan oso egitura finko eta zaharkitu samarra mantendu ondoren. Epe horren ondoren, funtsezko zenbait aldaketa izan dira, batez ere txandakako gobernuarekiko independentziari dagokionez. Orain, udalbatzako lehendakaria ez du Gobernuak aukeratzen, Legebiltzarrak baizik, eta horrek indar politiko guztien arteko adostasuna bermatzen du.\n"Korporazioak gogoeta-aldi bat igaro zuen, urte askoan oso egitura finkoa eta zaharkitu samarra izan ondoren"\nAdostasun horren ondorioz, Luis Fernández hautatu dute lehendakari, baita RTVEren izena aldatu ere, lehen "erakunde" bat baitzen eta orain korporazio publikoa baina independentea baita. Gero, Luis Fernándezek sartu nahi izan dituen aldaketen ildotik, baliabide digital eta interaktiboen alde egin den apustu handia dago. Nik esango nuke hori dela zure apustu nagusia, nahiz eta uste dudan kalitate handiagoa ere sumatzen dela programazioan, eskaintzen ditugun telesailetan eta abarretan.\nEduki propioak sortuko dituen erredakzio propioa izango duzue, ala Internetera egokituko duzue alderdi analogikoan sortzen dena?\n"Azpimarratu behar da multimediako informazio osoa izango dela"Dena, geure informazioa eta gure irrati eta telebistako lankideek sortzen dutena nahasiko ditugu. Baina nik, batez ere, informazioa norberarena edo inguruneari egokitua izango dela azpimarratuko nuke. Nire ustez, azpimarratzekoa da informazio osoa izango dela multimediari dagokionez, hau da, albiste bakoitzaren alderdi guztiak izango dituela: testu-oharra, blog-analisia, irratiko eta telebistako albistegietako bideo- eta audio-piezak… Gehiago sakonduko dugu albisteak osatzen, gureak egiten baino. Asmoa da RTVEko webgunetik erabiltzaileek albistearen ikuspegi guztiak ezagutzea eta nola ezagutu nahi duten aukeratzea.\nJoan den asteartean RTVEren web gune berria jarri zuten sarean. Zer azpimarratuko zenuke?\nAlbisteen gune berria hasteko, oso ahaltsua da eta 24 orduz funtzionatuko du, ikuspegi erabat multimediarekin. Baita proposatzen dugun neurrirako telebista ere, Televisión Españolako programak, albistegiak eta abar eskuragarri egongo baitira, erabiltzaileak noiz eta non ikusi nahi dituen aukera dezan.\nEduki "klasikoak" erakusteaz gain, sustatzen al dira web berrian Internetek eskaintzen dituen produktu berriak, hala nola podcast-ak, blogak?\n"Irratiko bideoak eta programak sarean jartzea ez da Interneten informazioa egitea"\nGuztiz; ez da nahikoa telebistako bideoak eta irratiko saioak sarean jartzea. Hori ez da Interneten informazioa egitea; Internet purua eta gogorra egin behar da, informazio "klasikoa" beste formatu eta produktu batzuekin nahastuz, eta, alde horretatik, aukera eman nahi dugu, adibidez, erabiltzaileak irrati-programak podcast gisa deskargatu ahal izateko, ikusi nahi dituen programak eta noiz aukeratu ahal izateko, eta baita horien zein zati ere.\nBestalde, erabiltzailearentzat interesgarriak iruditzen zaizkigun blogak ezartzen ditugu, pantailan ikusten ez diren albistegien zatiak kontatzen dituzten albistegien aurkezle nagusien multzo gisa. Korrespontsalak, bestalde, blogak idaztera animatu dira. Bertan, bizi diren eta normalean antenan agertzen ez diren herrialdeetako berriak azaltzen dituzte. Irratian ere, Diego Manriquek bere bloga du musikari buruz. Lerro horretan blog formatua agertuko da.\nEta erabiltzaileek parte hartuko dute albisteei eta balorazioei buruzko iruzkinak eginez. Izan ere, bi proiektu egin ditugu dagoeneko, eta arrakasta nabarmena izan dute: aurreko hauteskunde orokorretan Gobernuko lehendakaritzarako hautagaiak eztabaidatzeko bideo-galderak eta Eurovisiorako hautagai espainiarra aukeratzea.\nErabiltzaileen iruzkinetan zentsurarik aplikatuko da?\nLogikaz, askoz kontu handiagoa eta kontrol handiagoa izan behar dugu RTVEren web orrian esaten denari buruz beste edozein bitartekotan baino, erakunde publiko bat baikara; ez dut imajinatu nahi herritar guztienak diren iruzkin sexista edo xenofobo bat gure orrietan. Oraingoz, iruzkinak ez ditugu aktibatuta, iruzkin iraingarriak edo probokatzaileak iragazteko moduak aztertzen ari garelako.\n"Ez dut imajinatu nahi iruzkin sexista edo xenofobo bat gure orrietan"\nIragazki logikoak jarri nahi ditugu, hala nola, gai horietan interesa duten erabiltzaileen aholkuak sortzea, iritzien balorazio sozialak egitea, eraikuntzako iruzkinak eta "supererabiltzailearen" irudia sustatzea, etab. Ez dugu debekatu nahi, baina ez gara inor mintzeko tresna. Nolanahi ere, adierazi nahi dut hautagaien eztabaidarako bidali zizkiguten bideoko galderetan ez zela izan desegokitzat jo genezakeen bakar bat ere. Denak ziren ekarpen interesgarriak.\nIkus-entzunezko korporazio bat Sarera eramatearen adierazle nagusia BBC da. Zertan emango diote itxura "BBC Online"ri?\nNik ahal dudan guztietan. Milaka lagun inguru ari da lanean Interneten… Gu oraingoz gutxi gara, baina ez dugu ahazten haiek direla gure eredua. Dagoeneko hamar urte daramatzate Interneten sartzen, eta arrakasta handia izan dute. Sareko informazio-erreferentzia handienetako bat dira. Espero dut haiek bezain ondo egiten jakitea urratsez urrats.\nKomunikabide askok web publizitate oldarkorra dute (saguaren parean jar daitezkeen iragarkiekin, interstizialekin eta bideoetako gortinatxoekin), edukiak modu erosoan irakurri eta ikustea galarazten duena. Zuek zainduko duzue alderdi hori?\n"Publizitateari dagokionez, gainerako komunikabideak baino askoz ere moderatuagoak izango gara"Publizitateari dagokionez, erabiltzaileak merezi duen arreta guztia izango dugu, azken finean, berari dagokion tokian; gainerako komunikabideak baino askoz ere moderatuagoak izango gara. Ez dut uste interstizialak onartuko ditugunik, oso kasu zehatzetan eta oso gutxitan izan ezik.\nGortinatxoen gaian, oso laburrak izanen dira eta lehen bisualizazioan bakarrik agertuko dira. Hori lortzen saiatzeko konpromisoa behintzat badugu. Eta ez bakarrik web publikoa garelako, baizik eta uste dudalako publizitate-mota horrek ez duela ezertan laguntzen erabiltzailearen nabigazioan, eta, beraz, alde egitea eta ez itzultzea eragiten duela.\nRTVEren informazio-kontingentzia izugarria da audio- eta bideo-orduetan. Gutxienez milioi bat ordu. Zenbat denbora beharko dute eduki horiek guztiak formatu digitalean eskuratzeko?\n"Erabiltzaileak zer ikusi nahi duen jakin nahi dugu, digitalizatzen duguna lehenesteko"\nGure asmoa da RTVEko ikus-entzunezko altxor guztia erabiltzaileen eskura jartzea ahalik eta denbora laburrenean, baina beldur naiz zenbait urte beharko dituen. Kontua ez da soilik materiala digitalizatzea; baloratu, sailkatu, dokumentatu, zer lizentzia dituen ikusi ere egin behar da…\nGainera, kontua ez da dena besterik gabe iraultzea, baizik eta erabiltzaileei lehentasuna emateko zer ikusi nahi duten jakin nahi dugu. Hala, webean inkestak egiten ditugu internautek ikusi nahi dituzten telesailen alde bozka dezaketen serie ezagunenei buruz. Ondoren, "streaming" bidez eskainiko ditugu.\nOraingoz ez. Ez dut uste zentzu handirik duenik, etxeko konexioetan banda-zabalera handitzen ari baita. Beti da hobea bi sagu-kliketan bideo bat ikustea erreproduzitzaile batean disko optikoa sartzea, telebista piztea eta DVDaren kanala sintonizatzea baino.\nAretoko telebistatik iritsiko gara sarean nabigatzera?\nSeguru baietz, baina telebistak guregana eta guregana egokitu beharko du. Bideo bat ikusteko, beti da erosoagoa etxeko aretoan eserita egotea ordenagailuaren aurrean baino. Eta gauza bera gertatzen da iPhone edo Blackberry bezalako wifi konexioa duten telefonoetan. Gailu horiei ere zerbitzua eman nahi diegu.\nIkus-entzunezko materiala eskuratzea guztiz doakoa izango da ala ordainpeko edukiak izango ditu? tv3k, adibidez, ordainpeko edukiak ditu.\nOro har, erabat doakoa izango da. Kasu oso zehatzen batean agian ez, baina gutxiago izango dira.\nEduki horrek banaketa eta aldaketa librea ahalbidetzen duen lizentziarik izango du? Beste komunikabide batzuetan erakutsi ahal izango da, baita blog pertsonaletan ere?\n"Ikus-entzunezko materiala banaketa askekoa izatea nahi dugu"Ikus-entzunezko materiala modu librean banatzea nahi dugu, eta horretan ari gara lanean. Hala ere, eta batez ere iraganean sortutako materialarekin, bere garaian sinatu ziren akordioak, eskubideak norenak diren eta abar ondo aztertu behar dira. Segurua dena da banaketa librea duena edozein blogetan "txertatu" ahal izango dela; kodea arazorik gabe emango dugu.\nNoiz entzun ahal izango dugu Interneteko Irrati Nazionala deskonexio lokalekin, erabiltzailea dagoen lekuaren arabera?\nRadio Nacional gaia konplexu samarra da, batetik, zentroetako material analogikoa aldatu behar delako, eta, bestetik, segurtasun-sistema oso indartsua eta erabiltzeko zaila delako. Gainera, ez da hain matematikoa erabiltzailearen IP helbidea identifikatzea, eta hortik abiatuta jakingo dugu zein eremu geografikotan dagoen. Niri iruditzen zait irtenbide onena dela web gunetik tokiko deskonexioetarako sarrera eskaintzea, erabiltzaileak bere eskualdeko berriak ezagutu ahal izan ditzan.\nirrati korporazio medios-eu rtve Telebista


11 - 12apirila 2019\nWolfgang Amadeus Mozart (1756 – 1791): 20. kontzertua piano eta orkestrarako re minorrean KV 466\nKhatia Buniatishvili, pianoa\nDmitri Shostakovich (1906 – 1975): 11. sinfonia sol minorrean Op. 103 “1905. urtea”\nI. Neguko jauregiko plaza (Adagio), attacca\nII. Urtarrilaren bederatzia (Allegro – Adagio), attacca\n11 apirila 2019 Euskalduna Jauregia 19:30 h. Sarrerak Erosi\n12 apirila 2019 Euskalduna Jauregia 19:30 h. Sarrerak Erosi\n1781. urtean, Mozartek, “Salzburgo talenturako lekua ez zela” sinetsita, bere jaioterria utzi eta Vienan bizitzea erabaki zuenean, konpositore independente bezala karrera arrakastatsu bati hasiera emango zion ustearekin egin zuen, hau da, bere obrak interpretatuko zirela, publikoak gustuko izango zituela eta dirua irabaziko zuela. Eta hala izan zen lehendabiziko urteetan. Horietan, ikasle kopuru handia zuen, Gottfried van Swieten baroiak antolatutako musika ekitaldietan parte hartzen zuen eta bere obrak interpretatzen zituen teklatuan orkestrako gau-ekitaldi pribatuetan zein harpidetza bidezko kontzertuak deitutakoetan, sarrerak salduz ordaintzen zirenak.\nArrakastaren gailurrean, Mozartek Franz Orsini-Rosenberg kondearen enkargua bete zuen: Jose II.a enperadoreak Burgtheaterrean sortutako alemaniar opera konpainia batentzako opera bat konposatzea (Bahiketa harenean). Formazioz musikaria zen, abesten eta konposatzen zuen, eta piano eta biolontxelo interpreteatzaile bezala trebetasuna zuen. Baina Henry-Louis de La Grangek dioen bezala, “berritzaile handi honek, Argien Mendeko subirano handi honek, iraganeko musika bakarrik du benetan gustuko”. Iraganeko musikarekiko duen maitasunaren oinarri dira Mozarten obren gainean egindako behaketak artistak Vienan emandako lehenengo urteetan, opera berriari buruz esandako esaldi ospetsutik hasita: “zure partiturak nota gehiegi ditu”, esan zion konpositoreari, eta hark hala erantzun zuen: “beharrezko dituenak ditu, errege jauna”.\n1782 eta 1786. urteen artean, Bahiketa harenean eta Figaroren ezteiak obren artean, bere ospea eta izena momenturik onenean zeudenean, Mozartek pianorako bere kontzertu handiak konposatu zituen. 1782an, bere aitari esan zion K. 413, 414 eta 415etan “errazenaren eta zailenaren arteko talka” bilatu zuela. “Entzuteko oso atseginak dira, baina ez daude hutsik, nola ez”. Aurrerantzean, zerrenda handitu zen, 1784ko sei kontzertuekin formaren gailurra ukitu arte, urrunago heltzea ezinezkoa balitz bezala. Charler Rosenentzat, “hortik aurrera aurrerapen teknikoak bakarrik egin zituen: egin zuen guztia sei kontzertu horiekin egindako aurkikuntzak zabaltzea izan zen, zentzu batean. Baina generoak izan zezakeen pisu emozionala aztertu behar zuen oraindik”.\nUne horretan agertu zen, 1785ean, Mehlgrube deitutako areto txiki batean –150 pertsona ingururentzako lekua zuena– harpidetza bidezko kontzertu batzuetan estreinatutako 20. kontzertua re minorrean, K. 466 izeneko obra. Stuart Isacoffen ustez, “Vienako lagunarteko gau-ekitaldi horiek mundua aldatu zuten. Mozarten kontzertuek kontzertu modernoaren jaiotza irudikatzen dute, pianoaren eraldaketaz gain, berrikuntza iluna izatetik ezinbesteko musika kidea izatera pasa zirenak”. Gainera, 20.ean, Mozartek ordura arte bere musika instrumentalean ezagunak ez ziren inguru ilunak esploratu zituen, eta berritzailea izan zen ez obraren forma edo kanpo arkitektura dela-eta, baizik eta partituraren barrualdea dela-eta.\nHasierako mugimendua piano motibo mehatxatzaile, urduri batekin hasten da, azkar forten modu erradikalean aurkezten dena, simetria apurtzen duen kontraste gisa. Bakarlaria “Hamleten bakarrizketa moduko batean” (Philip Downs) aurkezten da gero, orkestrak literalki inoiz interpretatuko ez duen, baina erreferentzia bezala hartuko duen gai batekin. Une oro mantenduko du hasierako tentsio dramatikoa, partituratik korronte oldartsu bat bezala zirkulatzen duena. Biolentzia kimuak Romanzaren bihotzean ere ugaltzen dira, non Mozartek piano, hari eta haizeen arteko solasaldi cantabile baketsua alde batera uzten duen, obraren taupada emozionala agerian uzten duen eremu ilunetara itzultzeko. Bat-bateko modulazio zakarrak, orkestraren energia bizkorrarekin batera, Rondóa mugimendu bereziki indartsua bihurtzen dute, hartzigarri dramatiko guztiak eguzki izaera duen koda distiratsu batean askatzen amaitzen duena, modu maiorrean, mozartiarra den bizitasunez betea. Mozartek modu minorrean egindako biren lehenengoa den kontzertuan, Don Giovanni ikusten du urrutitik. Jose II.ak esan zuen bezala: “zoragarria da, agian Figaro baino politagoa ere, baina ez da vienarrentzat egindako platera”.\n1790. urtean enperadorea hil zenean, Mozartek babesle bat galdu zuen, bere musika ulertu gabe eta erabat gustuko izan gabe, hedatzen lagundu zuena. Konpositore gutxik esan dezakete gauza bera euren karrerak garatu zituzten herrialdeetako agintariei buruz. Zalantzarik gabe, Shostakovichen kasua muturreko kasu bat da. San Petersburgon jaio zen 1906. urtean, gaztaroan Sobietar Batasuna sortu zuten gertaerak bizi izan zituen, eta herrialde horretako politika kulturalak, bere pauso guztiak kontrolatu nahi zituenak, nahiko deseroso sentiarazi zuen bere bizitzan zehar. Sobietar erregimenak asko jazarri zuen errealismo sozialistaren aurkako artea. Honela definitu zuen Zhdanovek: “ikuspuntu artistikotik, errealitatearen iraultza garapenaren isla autentiko eta zehatz batean oinarritutako sormenezko metodoa”. Musikalki, “herriarentzat” irisgarriagoa eta optimistagoa den hizkuntza bihurtzen zen hori.\nShostakovichek bi momentu ezberdinetan bizi izan zuen sobietar zentsura modu bortitzean. Lehenengoa 1936an, Mtsensk barrutiko Lady Macbethen Moskun egindako errepresentazioa baten ostean; Stalin ere bertan izan zen. Pravdak, Alderdiko egunkari ofizialak, sinatu gabeko kritika bat argitaratu zuen bi egun geroago, eta hauxe salatu zuen: “gure kritikariek errealismo sozialista defendatzen duten garaian, Shostakovichen obrak naturalismo arrunta erakusten du”, musikaren izaera “kaotikoa”, “burges txikia” eta “erabat apolitikoa” gaitzetsiz. Mozartena bezala gehiegizko nota kopurua bakarrik balitz! Urte batzuk geroago, 1948an, Shostakovichi eta beste konpositore batzuei (horien artean Prokofiev) euren obretan “intentsitate bereziarekin asmo formalista eta sobietar herriak ez dituen joera antidemokratikoak eta euren gustu artistikoen aurkakoak” errepresentatzen zituztela leporatu zieten. Shostakovichek bere lanpostua galdu zuen Kontserbatorioan, eta marxismo-leninismoko ikastaro zuzentzaile bat egin behar izan zuen, eta hau agindu zuen: “jendearentzat ulergarriagoak eta irisgarriagoak diren obra sinfonikoak sortzen saiatuko naiz, eduki ideologikoari, hizkuntza musikalari eta formari dagokienean. Ardura handiagoz lan egingo dut errusiar herri heroikoaren irudiak musikan gauzatzeko”.\nGiro lasaiago batean, Stalin hil ondoren, 1956an Shostakovich sinfonia bat egiten ari zen, 11. Sinfonia sol minorrean izango zena, 1905eko Iraultzari buruzkoa; “herrialde honetako historiako epealdi hori oso hurbila da niretzat, eta adierazkortasun handiko oihartzuna aurkitu zuen langileen kantu iraultzaileetan”. 1905. urteko Iraultzan, errusiar nekazari eta langileak autokrazia tsaristaren aurka altxatu ziren. “Igande odoltsua” deitutakoan errusiar infanteriak bortizki zapaldu zuen Nikolas II.a tsarraren egoitza zen San Petersburgoko Neguko jauregiaren aurrean egindako protesta baketsua, ehunka biktima utziz. Ondorioz, matxinadak, mobilizazioak eta grebak egin ziren, eskubide politikoak unibertsalizatu ziren eta 1917ko Iraultzaren ostean, Tsarrak bere kargua utzi eta boltxebikeek boterea lortu zuten.\nKontaketa horrek sinfonia monumentalaren programa eta espiritua osatzen du; sinfonia 1957ko urrian amaitu zen. Bere lau mugimenduek (“Jauregiko plaza”, “Urtarrilaren 9a”, “In Memoriam” eta “Ordara”) egitura zehazten dute, eta klima melodikoa obra osoan zehar zabaldutako eta berezko motiboei aurka egiten dieten kantu iraultzaileen hainbat aipuk markatzen dute. Lehenengo mugimenduak Neguko jauregian kokatzen du entzulea, Iraultza hasi baino ordu batzuk lehenago. Giro hotz bezain barean, Pedro eta Pabloren Gotorlekuko espetxeko ziegetatik datozen kantuak entzuten dira. “Urtarrilaren 9a” mugimenduan, Shostakovichek musikalki irudikatzen du tsarraren erretratuak eramaten dituzten armarik gabeko protestagileen prozesioa, baita militarren errepresio bortitza eta ondoren erorien omenez egindako otoitza ere. Hirugarren mugimendua horiei egindako omenaldia da, hileta-martxa moduan, eta sinfonia iraultza-martxa batekin amaitzen da, “Buruak jaitsi” oihukatuz iraultzarako deia egiten duena.\nSinfonia Moskun estreinatu zen 1957ko urriaren 30ean, Sinfoniko Nazionaleko burua Natan Rajin zela, iraultzaren berrogeigarren urteurrenaren ospakizunen artean. Egun batzuk geroago, Yevgeni Mravinskik eskaini zuen Leningraden. 10. sinfonia ez bezala, mendebaldean miretsi baina Sobietar Batasunean asko eztabaidatu zena, 11. sinfoniaren aurkezpenari oso harrera ona egin zioten Errusian, atzerrian atzerapauso bezala ikusi zuten bitartean. Alabaina, horrek ez zuen galarazi esker ona bi aldeetatik heltzea: 1958an, bere herrialdean Lenin saria irabazteaz gain, Erromako Santa Cecilia Akademiako ohorezko kide izendatu zuten, Oxfordeko Unibertsitateko honoris causa doktorea, eta arte eta literatura komendadore frantziar Ordenan. Urte berean, publikoa harrituta utzi zuen opereta bat egin zuen, Mosku-Cheriomunshki, ziurrenik burua deskantsatzeko eta agindu ideologikoetatik at dagoen musika-pentsamendu garbirako askatasun espazio bat topatzeko. Berak esan zuen bezala, “konposizio herrikoiak ez dira txarrak, eta, are gutxiago, arriskutsuak. Mozartek eta Beethovenek konposizio arinak idatzi zituzten, eta inork ez dizkie horiek aurpegiratu”.\nKHATIA BUNIATISHVILI – Pianoa\n1987an Georgian jaioa, Khatia Buniatishvilik Tbilisin ikasi zuen Tengiz Amiredjibirekin eta Vienan Oleg Maisenbergekin.\n2008an izan zen estreinaldia, Estatu Batuetan, Carnegie Hallen. Ordutik, Hollywood Bowl, BBC Proms, Salzburgoko Jaialdian, Verbierreko Jaialdian, La Roque d’Anthéron, «Progetto Martha Argerich» eta areto handietan antzeztu du: New Yorkeko Carnegie Hall, Los Angelesko Walt Disney Concert Hall, Londresko Royal Festival Hall, Vienako Musikverein eta Konzerthaus, Amsterdamgo Concertgebouw, Berlingo Filarmonikoa, Eliseo Zelaietako Antzokia, Milango La Scala, Veneziako La Fenice Antzokia, Bartzelonako Palau de la Música Catalana, Zurich Tonhalle, Tokioko Suntory Hall, etab.\nKhatiaren musika-kideen artean munduko zuzendari nagusiak daude, hala nola Zubin Mehta, Kent Nagano, Neeme Järvi, Paavo Järvi, Mikhail Pletnev, Vladimir Ashkenazy, Semyon Bychkov, Yannick Nézet-Séguin eta Philippe Jordan; bai eta orkestra ospetsuak ere: Israelgo Filarmonikoa, Los Angelesko Filarmonikoa, San Frantziskoko Sinfonikoa, Philadelphiako Sinfonikoa, Torontoko Sinfonikoa, NHK Sinfonikoa, Londresko Sinfonikoa, BBCren Sinfonikoa, Parisko Sinfonikoa, Della Scalako Filarmonikoa, Vienako Sinfonikoa, Rotterdamgo Filarmonikoa, Municheko Filarmonikoa, etab.\nKhatiak bi aldiz irabazi du ECHO Klassik saria (2012an eta 2016an), Liszt eta Kaleidoscope albumekin. Azkena Rachamninov 2 & 3 kontzertuak diskoa da, Txekiar Filarmonikoarekin eta Paavo Järvirekin (Sony Classical).\nPABLO GONZÁLEZ – Zuzendaria\nBere belaunaldiko zuzendari aldakor eta sutsuenetakotzat ezagutua, Pablo González mundu osoko orkestrak zein entzuleak inspiratzen dituen musikaria da, “orkestra sinfoniko osoaren isilune eta hastapen bakoitzari adi, tonu iraultza hau ehunduz eta antolatuz” (Opera World).\nCadaquésko Zuzendaritzako Nazioarteko Lehiaketan eta “Donatella Flick”-en Lehenengo Sariak irabazi ditu. 2010etik 2015era, Orquestra Simfònica de Barcelona i Nacional de Catalunyako zuzendari titularra izan zen. Aurretik, Ciudad de Granada Orkestrako zuzendari gonbidatu nagusia ere izan zen.\nDuela gutxiko eta etorkizuneko konpromisoen artean, The Hallé, City of Birmingham Symphony Orchestra, Konzerthausorchester Berlin, Frankfurt Radio Symphony, Gürzenich-Orchester Köln, Dresden Philharmonic, Deutsche Radio Philharmonie Saarbrücken Kaiserslautern, Helsinki Philharmonic, Lahti Symphony, Residentie Orkest, Orchestra della Svizzera Italiana eta Bilboko eta Galiziako orkestra sinfonikoekin egindako agerraldiak nabarmendu daitezke.\nAzken denboraldietan, Pablo Gonzálezek formazio garrantzitsuak zuzendu ditu: Deutsche Kammerphilharmonie Bremen, Netherlands Philharmonic Orchestra, Scottish Chamber Orchestra, BBC National Orchrestra of Wales, Warsaw Philharmonic, Orchestre Philharmonique de Liége, Espainiako Orkestra Nazionala, RTVEren Orkestra Sinfonikoa eta Kyoto Symphony Orchestra, besteak beste.\nPablo González Oviedon jaio zen, eta Londresko Guildhall School of Music and Draman ikasi zuen. Egun, Oviedon bizi da.


Ipar Irlandan gaelikoa bultzatzeko baino poloniera sustatzeko plana? | Jalgi hadi plazara\nHasiera » Hizkuntzak » Ipar Irlandan gaelikoa bultzatzeko baino poloniera sustatzeko plana?\nArlene Foster unionistak halako adierazpenak egin ditu hauteskunde kanpaina betean. Bere alderdikoen aurrean egindako hitzaldian esan du gaelikoaren aldeko legea onartu eta hizkuntza hori sustatzeko plana egiteak baino zentzu gehiago duela poloniera sustatzeko plana egiteak, Ipar Irlandan poloniera hiztunak gehiago direlako gaeliko hiztunak baino.\nSinn Féin alderdiak hizkuntza bultzatzeko egindako eskaeren aurrean zer egingo duen galdetuta, polemika sortu duen adierazpena egin du lehen ministroak: “Krokodiloari jaten ematen badiozu, berriz etorriko zaizu”. Sinn Féineko buru berriak, Michelle O’Neillek, erantzun dio haren alderdiak ez duela interesik ezkortasunean, eta Gerry Adamsek, irribartsu, kazetariak aurrean zituela ondoko mezua luzatu zion Fosterri: “Gero arte, kaimana!”. Krokodiloaren adierazpenak gaelikoaren aldeko herritarrak haserretu ditu eta krokodiloz jantzita elkarretaratzeak egin dituzte.\nKanpainako hitzak hitz, gaelikoaren egoera oso larria da Ipar Irlandan, eta hizkuntza biziberritzeko zutabe garrantzitsuenetako baten faltan, alegia, aldeko legeen faltan, oso zaila du aurrera egitea.\nHona Ipar Irlandan gaelikoak duen egoeraren datu batzuk, 2011ko galdeketa baten ondorioz ateratakoak:\n%1,2k dio poloniera duela hizkuntza nagusia, eta %0,24k gaelikoa.\nLehen lau hizkuntzen zerrenda honela da: ingelesa (%96,86); poloniera (%1,2); lituaniera (%0,36) eta gaelikoa (%0,24).\n%3,74k irakurtzeko, idazteko, hitz egiteko edo ulertzeko gaitasuna du.\n%10,65ek gaelikoz zerbait daki.\nJonmikel | 2017 otsaila 10 at 11:34\nHala da, poloniarren emigrazioa neurri batean oso handia izan da Polonia Europar Batasunari atxikitu zitzaionetik. Berez esaten ohi da (egia ez den arren), bezainbeste poloniar bizi dela Poloniatik kanpo eta herrialdearen mugen barruan.\nAzken hamarkadetan Poloniako herritar kopuru garrantzitsu batek, bi milioi baino gehiago inguru, nagusiki Erresuma Batura, Alemaniara eta Irlandara emigratu du lan aukera hobearen bila. Eta horren eraginez, gaur egun, poloniera gehien mintzatutako bigarren hizkuntza da Erresuma Batuan ingelesaren ondoren.\nAmerikako Estatu Batuetan ere aspaldidanikoa da poloniarren presentzia. Poloniarrak errotu diren zonalde nagusia Chicagoko metropoliaren ingurua da eta Norwood Park, Jefferson Park eta Avondale bezalako auzoetan, poloniera da nagusi ingelesarekin batera. Oro har, poloniera da hirugarren gehien mintzatutako hizkuntza Chicagon inguruan ingelesa eta espainieraren ondoren.


Ibilbide berria dakar berarekin III. Arno Trail Sprint Race lasterketak — Mutrikuko Udala\nIbilbide berria dakar berarekin III. Arno Trail Sprint Race lasterketak\nIbilbide berria dakar berarekin III. Arno Trail Sprint Race lasterketak Irailaren 9an, begirada guztiak Kalbaixo gainera zuzenduko dira. Izan ere, Arno Trail Sprint Race mendi lasterketa aterako da bertatik 11:00etan. Arno mendira igoera interesgarria da lasterketa honek proposatzen duena. https://www.mutriku.eus/eu/albisteak/ibilbide-berria-dakar-berarekin-iii-arno-trail-sprint-race-lasterketak https://www.mutriku.eus/eu/albisteak/ibilbide-berria-dakar-berarekin-iii-arno-trail-sprint-race-lasterketak/@@download/image/arno last.jpg\nIrailaren 9an, begirada guztiak Kalbaixo gainera zuzenduko dira. Izan ere, Arno Trail Sprint Race mendi lasterketa aterako da bertatik 11:00etan. Arno mendira igoera interesgarria da lasterketa honek proposatzen duena.\nIbilbideak, guztira, 7,56 kilometro ditu. "Parte hartzaileek Arnora igo beharko dute, iaz bezala. Baina aurten ibilbidea aldatu egin dugu, eta paraje ederretatik pasako direla ziurtatzen dugu", azaldu dute antolatzaileek.\nIaz 40 lagun inguruk parte hartu zuten, baina aurten jende gehiago espero dute. Izena eman nahi dutenek herrikrosa.com webgunean egin dezakete; bestela, egunean bertan ere, 09:30etik aurrera, egongo da horretarako aukera. Federatuek 10 euro ordaindu beharko dituzte eta federatu gabeek , 2 euro gehiago.\nLasterketako araudia Kalbaixoko kofradiak facebook-ean duen profilean kontsulta daiteke. Sariak, berriz ondokoak dira: lehenengoak 100 euro eta txapela eskuratuko ditu; bigarrenak, 80 euro; hirugarrenak 40 eta laugarrenak txakolin kit-a. Emakumezkoentzat zein gizonezkoentzat sariak berdinak izango dira.\nLaugarren sailkatuak ez ezik, lehen beteranoak, lehen mutrikuarrak eta lehen auzotarrak ere txakolin kit-a eskuratuko dute. "Partaideen artean ere hainbat opari zozketatuko ditugu".\nInformazio gehiagorako aurrez aipatutako sare sozialeko profila kontsulta daiteke edota kalbaixokokofradia@gmail.com-era idatzi.


GENIUS® Kopiatzeko Teleaginteak. JMA aginteak\nGENIUS AGINTE EBOLUTIBOEI ALTA NOLA EMAN\nGENIUS agintearen alta zuzenean egin daiteke hargailuan edo urrutitik dagoeneko hargailuan programatuta dagoen agintearen bitartez.\n1. Gutxienez 5 segundoz sakatu dagoeneko instalazioan memorizatuta dagoen urrutiko agintearen P1 eta P2 sakagailuak.\n2. 10 segundo igaro baino lehen, sakatu instalazioan dagoeneko badabilen agintearen botoi bera sakatu\n3. Hargailua ikaste-moduan jartzen da, aktibatutako kanalari dagokion diodoa argi finkoarekin piztuko da.\n4. Sakatu memorizatu nahi den sakagailua programatuko den urrutiko agintean.\n5. Urrutiko aginte gehiago gehitzeko, errepikatu 4. puntua.\n6. 10 segundoz itxaron hargailua programatze-modutik irten arte.\n7. Eragiketak beste kanal batentzat errepikatu.\n1. Hargailuan, memorizatu nahi den kanalari dagokion sakagailua sakatu, SW1 1. kanala memorizatzeko (CH1) eta SW2 2. kanala memorizatzeko (CH2). 1 eta 2 diodoak argi finkoarekin piztuko dira hargailua ikaste-moduan dagoela adierazteko.\n2. 10 segundo igaro aurretik, sakatu urrutiko agintean, eta gutxienez segundo batez sakatuta eduki, memorizatzea nahi duzun sakagailua.\n3. Behar bezala memorizatu bada, diodoak pare bat keinada igorriko ditu.\n4. Hainbat urrutiko aginte memorizatzeko, errepika itzazu 2. puntuaren eta ondorengo eragiketak.\n5. Azken memorizaziotik 10 segundo igarotakoan, hargailua automatikoki aterako da ikaste-modutik.\nM-NOVA / SR-4V / SR-48 / M-FR1 / M-BT\nM-NOVA / SR-4V / SR-48 / M-BT / M-FR1\nGENIUS AGINTE EBOLUTIBOEI ALTA NOLA EMAN\n2. 10 segundo igaro baino lehen, sakatu instalazioan dagoeneko badabilen agintearen botoi bera sakatu.\nGENIUS® ECHO TX RC\nGENIUS® JA332 AMIGO\nM-NOVA / SR-48 / M-FR1 / M-BT